2014R1321 — HU — 25.08.2016 — 002.001

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül

►B A BIZOTTSÁG 1321/2014/EU RENDELETE (2014. november 26.) a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról (átdolgozás) (EGT-vonatkozású szöveg) (HL L 362, 2014.12.17., 1. o)

Módosította:









▼B

A BIZOTTSÁG 1321/2014/EU RENDELETE

(2014. november 26.)

a légi járművek és repüléstechnikai termékek, alkatrészek és berendezések folyamatos légi alkalmasságának biztosításáról és az ezzel összefüggő feladatokban részt vevő szervezetek és személyek jóváhagyásáról

(átdolgozás)

(EGT-vonatkozású szöveg)







▼M2

1. cikk

Tárgy és hatály

Ez a rendelet közös műszaki követelményeket és igazgatási eljárásokat állapít meg a következők érdekében:

a) azon légi járművek – beleértve az azokba szerelt bármilyen komponenst is – folyamatos légi alkalmasságának biztosítása, amelyeket: i. valamely tagállamban lajstromoztak, kivéve, ha a légi jármű biztonsági szabályozási felügyeletét harmadik országra ruházták át és a légi járművet nem uniós üzemben tartó használja; vagy ii. harmadik országban lajstromoztak, és uniós üzemben tartó használja őket, feltéve, hogy a légi jármű biztonsági szabályozási felügyeletét valamely tagállamra ruházták;

b) a folyamatos légi alkalmasságra vonatkozóan a 216/2008/EK rendeletben rögzített alapvető követelményeknek való megfelelés a harmadik tagállamokban lajstromozott azon légi járművek és beépített komponenseik esetében, amelyek biztonsági szabályozási felügyeletét nem ruházták át harmadik országra, és amelyeket az 1008/2008/EK európai parlamenti és tanácsi rendelettel ( 1 ) összhangban engedélyezett légi fuvarozó sima bérletbe vett.

▼B

2. cikk

Fogalommeghatározások

A 216/2008/EK rendelet alkalmazásában:

a) „légi jármű” : olyan szerkezet, amelyet a levegő által keltett azon reakcióerők tartanak fenn, amelyek nem a levegőnek a földfelszínre gyakorolt hatásából származnak;

b) „tanúsító személy” : a légi jármű vagy valamely komponense karbantartás utáni üzembe helyezésének engedélyezéséért felelős személy;

c) „komponens” : bármely hajtómű, légcsavar, alkatrész vagy berendezés;

d) „folyamatos légi alkalmasság biztosítása” : mindazok a folyamatok, amelyek biztosítják, hogy a légi jármű teljes élettartama alatt megfeleljen a hatályos légialkalmassági követelményeknek, továbbá, hogy biztonságosan üzemeltethető legyen;

e) „JAA” : Társult Légügyi Hatóságok;

f) „JAR” : Egységes Légügyi Előírások;

▼M2

g) „kereskedelmi légiszállítási (CAT) művelet” : egy légi jármű díjazás vagy egyéb ellenszolgáltatás ellenében, utasok, áru vagy postai küldemények szállítása céljából történő üzemben tartása;

▼B

h) „karbantartás” : légi jármű, vagy légi jármű komponensének nagyjavítását, kisjavítását, ellenőrző vizsgálatát, alkatrészpótlását, átalakítását, hibaelhárítását, vagy e tevékenységek kombinációját jelenti, a repülés előtti ellenőrzés kivételével;

i) „szervezet” : természetes személy, jogi személy vagy valamely jogi személy része. Az ilyen szervezet a tagállamok területén belül vagy azon kívül egy vagy több helyen is letelepedhet;

j) „repülés előtti ellenőrzés” : repülés előtt abból a célból végrehajtott ellenőrzés, hogy a légi jármű a tervezett repüléshez megfelelő állapotban van;

k) „ELA1 légi jármű” : az alábbi, személyzettel ellátott európai könnyű légi jármű: i. a legfeljebb 1 200 kg megengedett maximális felszállótömegű (MTOM), nem komplex motoros meghajtású légi járműként besorolt repülőgép; ii. a legfeljebb 1 200 kg megengedett maximális felszállótömegű (MTOM) vitorlázó repülőgép és segédmotoros vitorlázó repülőgép; iii. az olyan légballon, amelynek tervezett maximális emelőgáz-, illetve meleglevegő-térfogata nem haladja meg a 3 400 m3-t hőlégballonok esetében, az 1 050 m3-t gázzal töltött ballonok esetében és a 300 m3-t földhöz rögzített, gázzal töltött ballonok esetében; iv. azon legfeljebb négy személy részére tervezett léghajók, amelyek tervezett maximális emelőgáz-, illetve meleglevegő-térfogata nem haladja meg a 3 400 m3-t meleg levegővel töltött léghajók esetében és az 1 000 m3-t gázzal töltött léghajók esetében.

▼M1

ka) „ELA2 légi jármű” : az alábbi, személyzettel ellátott európai könnyű légi járművek tartoznak ide: i. a legfeljebb 2 000 kg megengedett maximális felszállótömegű (MTOM), nem hajtóművel rendelkező komplex légi járműként besorolt repülőgépek; ii. a legfeljebb 2 000 kg megengedett maximális felszállótömegű (MTOM) vitorlázó repülőgépek és segédmotoros vitorlázó repülőgépek; iii. ballonok; iv. hőléghajók; v. az alábbi jellemzők mindegyikének megfelelő, gázzal töltött léghajók: — 3 % legnagyobb statikus nehézség, — nem irányított tolóerő (kivéve a tolóerő-fordítót), — a szerkezet, a vezérlés, ballonet, valamint a levegő- vagy gáztartályrendszer hagyományos és egyszerű konstrukciója, — nincs segédenergiás vezérlés; vi. a nagyon könnyű forgószárnyas légi járművek;

▼B

l) „LSA légi jármű” : olyan könnyű sportrepülőgép, amely megfelel az összes alábbi feltételnek: i. megengedett maximális felszállótömege (MTOM) nem haladja meg a 600 kg-ot; ii. leszálláskor megengedett legnagyobb átesési sebessége (VSO) a légi jármű megengedett legnagyobb hitelesített felszállótömege mellett és legkritikusabb tömegközéppont elhelyezkedéssel mérve nem haladja meg a 45 csomós levegőhöz viszonyított sebességet (CAS); iii. a fedélzetén legfeljebb két személy utazhat, amelyek közül az egyik a pilóta; iv. egy, légcsavarral felszerelt, nem gázturbinás hajtóműve van; és v. kabinja nem túlnyomásos;

m) „székhely” : a vállalkozás központi ügyvezetésének helye vagy cégjegyzék szerinti székhelye, ahol a fő pénzügyi feladatokat végzik és az e rendelet hatálya alá tartozó tevékenységek feletti operatív ellenőrzést gyakorolják;

▼M2

n) „kritikus karbantartási feladat” : olyan karbantartási feladat, amely egy légi jármű, hajtómű vagy légcsavar rendszerének vagy valamely részének az összeszerelését vagy bármilyen jellegű meghibásodását érinti, és amely – amennyiben végrehajtása során hiba következik be – közvetlenül veszélyeztetheti a repülésbiztonságot;

o) „egyedi kereskedelmi műveletek” : azon műveletek, amelyekre a 965/2012/EU bizottsági rendelet ( 2 ) III. mellékletében szereplő ORO-részben és SPO-részben meghatározott követelmények vonatkoznak;

p) „korlátozott műveletek” : hajtóművel rendelkező komplex légi járműnek nem minősülő légi jármű üzemben tartása az alábbi célokra: i. magánszemélyek által végrehajtott, megosztott költségű repülések, feltéve, hogy a közvetlen költségeket a légi járműben tartózkodó összes személy között megosztják, beleértve a pilótát is, és a közvetlen költségeket egymás között megosztó személyek száma nem haladja meg a hatot; ii. versenyrepülések vagy légi bemutatók, feltéve, hogy az ilyen repülésekért kapott díjazás vagy egyéb ellenszolgáltatás a közvetlen költségek fedezésére, az éves költségekhez való arányos hozzájárulásra, illetve az illetékes hatóság által megállapított értéket meg nem haladó összegű díjakra korlátozódik; iii. a tagállamok valamelyikének területén található székhellyel rendelkező, az 1178/2011/EU bizottsági rendelettel ( 3 ) összhangban jóváhagyott képzési szervezetek, vagy a légi sportok, illetve a kedvtelési célú repülés népszerűsítése céljából létrehozott szervezetek által végzett bemutató repülések, ejtőernyős ugrások, vitorlázórepülő-vontatás vagy műrepülés, feltéve, hogy a légi jármű az adott szervezet tulajdonában van vagy azt sima légijármű-bérbevételi szerződés alapján tartja üzemben, a repülés nem termel a szervezeten kívüli felek számára kiosztható nyereséget, és a szervezet tevékenységének csupán elhanyagolható részét adják a szervezet tagjai közé nem tartozó személyek részvételével zajló repülések; E rendelet alkalmazásában a „korlátozott műveletek” nem minősülnek CAT-műveletnek vagy egyedi kereskedelmi műveletnek;

q) „bevezető repülés” : a 965/2012/EU rendelet 2. cikkének 9. pontjában szereplő fogalommeghatározás szerinti bevezető repülés;

r) „versenyrepülés” : a 965/2012/EU rendelet 2. cikkének 10. pontjában szereplő fogalommeghatározás szerinti versenyrepülés;

s) „légi bemutató” : a 965/2012/EU rendelet 2. cikkének 11. pontjában szereplő fogalommeghatározás szerinti légi bemutató.

▼B

3. cikk

A folyamatos légi alkalmasság biztosítására vonatkozó követelmények

▼M2

(1) Az 1. cikk a) pontjában említett légi járművek és az azokba beépített komponensek folyamatos légi alkalmasságát az I. melléklet rendelkezései szerint kell biztosítani.

(2) Az 1. cikk a) pontjában említett légi járművek és az azokba beépített komponensek folyamatos légi alkalmasságának biztosításában – többek között a karbantartásban – érintett szervezeteknek és személyeknek eleget kell tenniük az I. mellékletnek, illetve adott esetben a 4. és 5. cikkben megállapított rendelkezéseknek.

(3) Az (1) bekezdéstől eltérve, az 1. cikk a) pontjában említett, repülési engedéllyel rendelkező légi járművek folyamatos légi alkalmasságának biztosítását a 748/2012/EU bizottsági rendelet I. mellékletével (21. rész) összhangban kiállított repülési engedélyben meghatározott különleges folyamatos légi alkalmassági rendelkezések szerint kell biztosítani.

▼M1

(4) A 2015. július 27. előtt érvényes követelmények szerint jóváhagyott karbantartási programokat úgy kell tekinteni, mint ha ezen rendeletben foglalt követelmények szerint nyertek volna jóváhagyást.

▼M2

(5) Az 1. cikk b) pontjában említett légi járművek és az azokba beépített komponensek folyamatos légi alkalmasságát az Va. melléklet rendelkezései szerint kell biztosítani.

▼B

4. cikk

A karbantartó szervezet jóváhagyása

▼M2

(1) A karbantartó szervezetek jóváhagyásait az I. melléklet F. alrészének vagy a II. mellékletnek a rendelkezései szerint kell kiadni.

▼B

(2) Valamely tagállam által a JAA előírásai és eljárásai szerint kibocsátott vagy elismert, és a 2042/2003/EK rendelet hatálybalépése előtt érvényes karbantartási jóváhagyásokat úgy kell tekinteni, mintha azokat e rendeletnek megfelelően bocsátották volna ki.

(3) A légi járművek szerkezetének és/vagy komponenseinek folyamatos légi alkalmassága biztosításához szükséges roncsolásmentes vizsgálatok elvégzésére és/vagy ellenőrzésére valamely tagállam által a 2042/2003/EK rendelet hatálybalépése előtt elfogadott követelmény alapján elismerten egyenértékű szakképesítést szerzett személyek továbbra is folytathatják az ilyen vizsgálatokat és/vagy azok ellenőrzését.

(4) A tagállami követelményeknek megfelelően jóváhagyott karbantartó szervezet által a 1056/2008/EK rendelet hatálybalépését megelőzően kiadott üzembe helyezési bizonyítványokat és üzemképességi tanúsítványokat egyenértékűnek kell tekinteni az I. melléklet (M. rész) M.A.801., illetve M.A.802. pontja által előírt dokumentumokkal.

5. cikk

Tanúsító személyek

(1) A tanúsító személyeknek a III. melléklet (66. rész) rendelkezései szerinti képesítéssel kell rendelkezniük, kivéve az I. melléklet (M. rész) M.A.606. h) pontjának, M.A.607. b) pontjának, M.A.801. d) pontjának és M.A.803. pontjának, illetve a II. melléklet (145. rész) 145.A.30. j) pontjának és IV. függelékének a rendelkezéseit.

(2) A tagállam által a JAA előírásai és eljárásai szerint kibocsátott vagy elismert, a 2042/2003/EK rendelet hatálybalépése idején érvényes légijármű-karbantartó szakszolgálati engedélyt, illetve adott esetben az ilyen engedéllyel kapcsolatos technikai korlátozásokat úgy kell tekinteni, mint amelyeket e rendeletnek megfelelően bocsátottak ki.

(3) Az adott kategóriában/alkategóriában a III. melléklettel (66. rész) összhangban kibocsátott engedéllyel rendelkező tanúsító személyek az ugyanezen melléklet 66.A.20. a) pontjában leírt, az adott kategóriának/alkategóriának megfelelő jogosultságokkal rendelkeznek. Az ezen új jogosultságokhoz tartozó, alapismeretekre vonatkozó követelmények az ilyen engedélyek új kategóriára/alkategóriára történő meghosszabbítása céljából teljesítettnek tekintendők.

(4) Az olyan légi járművekre is érvényes engedéllyel rendelkező tanúsító személy, amelyekhez nincs szükség egyedi típusminősítésre, az első megújításig vagy módosításig továbbra is gyakorolhatja jogosultságait: ekkor az engedélyt a III. melléklet (66. rész) 66.B.125. pontjában leírt eljárás szerint el kell ismerni az ugyanezen melléklet 66.A.45. pontjában meghatározott minősítésekként.

(5) Az olyan elismerésről szóló jelentések és a vizsgáknál elismert szakképesítésekről szóló jelentések, amelyek megfelelnek az 1149/2011/EU rendelet alkalmazásának kezdete előtt alkalmazandó követelményeknek, e jelentéssel összhangban lévőnek tekintendők.

(6) Ameddig ez a rendelet elő nem írja

i. a nem repülőgépnek vagy helikopternek minősülő légi járműveket, illetve

ii. a komponenseket

tanúsító személyekre vonatkozó sajátos követelményeket, továbbra is az adott tagállamban hatályos követelmények alkalmazandók, kivéve az Európai Unión kívül székhellyel rendelkező karbantartó szervezeteket, amelyek esetében a követelményeket az ügynökség hagyja jóvá.

6. cikk

Az oktató szervezetekkel szembeni követelmények

(1) Az 5. cikkben említett személyek képzésében érintett szervezeteknek a IV. mellékletnek (147. rész) megfelelő jóváhagyással kell rendelkezniük ahhoz, hogy jogosultak legyenek:

a) elismert alaptanfolyamok vezetésére; és/vagy

b) elismert típustanfolyamok vezetésére; valamint

c) vizsgáztatásra; és

d) szakképesítést igazoló bizonyítványok kibocsátására.

(2) A karbantartás-oktató szervezet számára kiadott jóváhagyást, amelyet valamely tagállam a JAA előírásaival és eljárásaival összhangban bocsátott ki vagy ismert el, és amely a 2042/2003/EK rendelet hatálybalépésekor érvényes volt, úgy kell tekinteni, mintha e rendeletnek megfelelően bocsátották volna ki..

(6) Azon típustanfolyamoknak, amelyeket a 748/2012/EU rendelettel összhangban megállapított, az adott típusra vonatkozó üzemeltetési alkalmassági adatok között szereplő, a bizonyítványt kiállító személyzet típusminősítő képzéséhez tartozó minimális tanterv jóváhagyását megelőzően hagytak jóvá, legkésőbb 2017. december 18-ig vagy az üzemeltetési alkalmassági adatok jóváhagyásától számított két éven belül ki kell terjedniük az üzemeltetési alkalmassági adatok kötelező részében szereplő megfelelő képzési elemekre.

7. cikk

A 2042/2003/EK rendelet hatályát veszti.

A hatályon kívül helyezett rendeletre való hivatkozásokat erre a rendeletre való hivatkozásként kell értelmezni, a VI. mellékletben foglalt megfelelési táblázatnak megfelelően.

8. cikk

Hatálybalépés

(1) E rendelet az Európai Unió Hivatalos Lapjában való kihirdetését követő huszadik napon lép hatályba.

(2) Az (1) bekezdés rendelkezéseitől eltérve, a tagállamok határozhatnak úgy, hogy a következő rendelkezéseket nem alkalmazzák:

a) a 2 000 kilogramm vagy ennél kisebb engedélyezett maximális felszálló tömegű, a kereskedelmi légi fuvarozásban nem érintett, nem nyomás alatt álló, dugattyús hajtóművel felszerelt repülőgépek karbantartása tekintetében, 2014. szeptember 28-ig a III. melléklet (66. rész) szerinti képesítéssel rendelkező tanúsító személyek rendelkezésre állásával kapcsolatos, a következő rendelkezésekben foglalt követelményeket: — az I. melléklet (M. rész) M.A.606. g) és M.A.801. b) 2. pontja, — a II. melléklet (145. rész) 145.A.30. g) és h) pontja;

b) a kereskedelmi légi fuvarozásban nem érintett ELA1 repülőgépek karbantartása tekintetében, ►M1 2016. szeptember 28-ig ◄ : i. az – akár új, akár a III. melléklet 66.A.70. pontja értelmében elismert – légijármű-karbantartói engedélyeknek az illetékes hatóság általi, az ugyanezen melléklettel (66. rész) összhangban történő kibocsátásával kapcsolatos követelményt; ii. a III. melléklet (66. rész) szerinti képesítéssel rendelkező tanúsító személyek rendelkezésre állásával kapcsolatos, a következő rendelkezésekben foglalt követelményeket: — az I. melléklet (M. rész) M.A.606. g) és M.A.801. b) 2. pontja, — a II. melléklet (145. rész) 145.A.30. g) és h) pontja;

▼M2

c) azon légi járművek tekintetében, amelyeket harmadik országokban lajstromoztak és az 1008/2008/EK rendelettel összhangban engedélyezett légi fuvarozó sima bérletbe vett, 2017. augusztus 25-ig az Va. mellékletben foglalt követelményeket.

(2a) Az (1) bekezdéstől eltérve, az 1008/2008/EK rendelettel összhangban engedélyezett légi fuvarozók által kereskedelmi műveletekhez vagy CAT-műveletekhez használt légi járművektől eltérő légi járművekre vonatkozó, a 379/2014/EU bizottsági rendelettel ( 4 ) módosított 965/2012/EU rendeletben meghatározott követelményeket 2017. április 21-től kell alkalmazni.

Az említett időpontig:

— Az I. melléklet M.A.201 f) pontjának rendelkezéseit kell alkalmazni az 1008/2008/EK rendelettel összhangban engedélyezett üzemben tartóktól eltérő olyan üzemben tartók által használt, hajtóművel rendelkező komplex légi járművekre, amelyek számára a tagállamok valamelyike a kereskedelmi műveletekre vonatkozóan tanúsítvány meglétét írja elő, továbbá a kereskedelmi célú jóváhagyott kiképző szervezetekre.

— Az I. melléklet M.A.201 h) pontjának rendelkezéseit kell alkalmazni az 1008/2008/EK rendelettel összhangban engedélyezett üzemben tartóktól eltérő olyan üzemben tartók által használt, hajtóművel rendelkező komplex légi járműnek nem minősülő légi járművekre, amelyek számára a tagállamok valamelyike a kereskedelmi műveletekre vonatkozóan tanúsítvány meglétét írja elő, továbbá a kereskedelmi célú, jóváhagyott kiképző szervezetekre.

— Az I. melléklet M.A.306 a) pontjának rendelkezéseit kell alkalmazni az 1008/2008/EK rendelettel összhangban engedélyezett üzemben tartók által használt légi járművekre és az olyan üzemben tartók által használt légi járművekre, amelyek számára a tagállamok valamelyike kereskedelmi műveletekre vonatkozóan tanúsítvány meglétét írja elő.

— Az I. melléklet M.A.801 c) pontját kell alkalmazni az olyan ELA1 légi járművekre, amelyeket nem az 1008/2008/EK rendelettel összhangban engedélyezett üzemben tartók és nem kereskedelmi célú, jóváhagyott kiképző szervezetek használnak.

— Az I. melléklet M.A.803 b) pontját kell alkalmazni az olyan, legfeljebb 2 730 kg megengedett maximális felszállótömegű, hajtóművel rendelkező komplex légi járműnek nem minősülő légi járművekre, továbbá olyan vitorlázó repülőgépekre, segédmotoros vitorlázó repülőgépekre vagy ballonokra, amelyeket nem az 1008/2008/EK rendelettel összhangban engedélyezett üzemben tartók, a kereskedelmi műveletekre vonatkozóan a tagállamok által megkövetelt tanúsítvánnyal rendelkező üzemben tartók vagy kereskedelmi célú, jóváhagyott kiképző szervezetek használnak.

— Az I. melléklet M.A.901. g) pontját kell alkalmazni az olyan ELA1 légi járművekre, amelyeket nem az 1008/2008/EK rendelettel összhangban engedélyezett üzemben tartók, a kereskedelmi műveletekre vonatkozóan a tagállamok által megkövetelt tanúsítvánnyal rendelkező üzemben tartók vagy kereskedelmi célú, jóváhagyott kiképző szervezetek használnak.

▼B

(3) Amennyiben valamely tagállam a (2) bekezdés rendelkezéseit alkalmazza, erről tájékoztatja a Bizottságot és az ügynökséget.

(4) A III. melléklet (66. rész) 66.A.25. és 66.A.30. pontjában, valamint III. függelékében foglalt, ►M1 az 1149/2011/EU rendelet ◄ alkalmazásának kezdete előtt végrehajtott elméleti alapvizsgákra, alapvető tapasztalatszerzésre, elméleti típustanfolyamra és típusvizsgákra, gyakorlati képzésre és vizsgákra, típusvizsgákra és gyakornoki képzésre vonatkozó határidők értelmezésében az időszakok kiindulópontja ►M1 az 1149/2011/EU rendelet ◄ alkalmazásának napja.

(5) Az ügynökség véleményt nyújt be a Bizottságnak, amelyben javaslatokat tesz az ELA1 repülőgépek és a nem repülőgépnek vagy helikopternek minősülő légi járművek karbantartásában részt vevő tanúsító személyek engedélyezésének egyszerű és arányos rendszerére.

▼M1

(6) Az 1. bekezdéstől eltérve:

a) Az illetékes hatóságok, vagy adott esetben szervezetek 2015. december 31-ig továbbra is jogosultak az 1321/2014/EU rendelet I. melléklete (M. rész) III. függelékében vagy IV. melléklete (147. rész) II. és III. függelékében található űrlapok korábbi, 2015. július 27. előtt hatályos változatai alapján tanúsítványokat kiadni.

b) A 2016. január 1. előtt kiállított tanúsítványok módosításuk, felfüggesztésük vagy visszavonásuk időpontjáig érvényesek maradnak.

▼B

9. cikk

Az ügynökség intézkedései

(1) Az ügynökségnek elfogadható igazolási eljárásokat kell kidolgoznia, amelyek alkalmazásával az illetékes hatóságok, szervezetek és alkalmazottak igazolhatják, hogy megfelelnek a rendelet mellékleteiben foglalt rendelkezéseknek.

(2) Az ügynökség által kibocsátott elfogadható igazolási eljárás nem vezet be új követelményeket és nem enyhíti az e rendelet mellékleteiben foglalt követelményeket.

(3) A 216/2008/EK rendelet 54. és 55. cikkének sérelme nélkül, amennyiben az ügynökség elfogadható igazolási eljárásait alkalmazzák, e rendelet mellékleteinek vonatkozó követelményei további bizonyítás nélkül teljesítettnek tekintendők.

E rendelet teljes egészében kötelező és közvetlenül alkalmazandó valamennyi tagállamban.









I. MELLÉKLET

(M. rész)

TARTALOM M.1 A. SZAKASZ – MŰSZAKI KÖVETELMÉNYEK A. ALRÉSZ – ÁLTALÁNOSSÁGOK M.A.101 Hatály B. ALRÉSZ – KÖTELEZETTSÉGEK M.A.201 Felelősség M.A.202 Események bejelentése C. ALRÉSZ – A FOLYAMATOS LÉGIALKALMASSÁG FENNTARTÁSA M.A.301 A folyamatos légialkalmasság fenntartásával kapcsolatos feladatok M.A.302 Légijármű-karbantartási program M.A.303 Légialkalmassági utasítások M.A.304 Adatok módosításokhoz és javításokhoz M.A.305 Légi jármű folyamatos légialkalmassága fenntartásának nyilvántartása M.A.306 A légi jármű műszaki naplózási rendszere M.A.307 A légi jármű légialkalmassági nyilvántartásainak átadása D. ALRÉSZ – KARBANTARTÁSI SZABVÁNYOK M.A.401 Karbantartási dokumentáció M.A.402 A karbantartás elvégzése M.A.403 A légi jármű meghibásodásai E. ALRÉSZ – KOMPONENSEK M.A.501 Beépítés M.A.502 Komponensek karbantartása M.A.503 Korlátozott üzemidejű komponensek M.A.504 A nem üzemkész komponensek ellenőrzése F. ALRÉSZ – KARBANTARTÓ SZERVEZET M.A.601 Alkalmazási kör M.A.602 Kérelem M.A.603 A jóváhagyás hatóköre M.A.604 A karbantartó szervezet kézikönyve M.A.605 Létesítmények M.A.606 Személyi feltételek M.A.607 Tanúsító és légialkalmasságot felülvizsgáló személyek M.A.608 Komponensek, felszerelések és szerszámok M.A.609 Karbantartási dokumentáció M.A.610 Karbantartási munka megrendelése M.A.611 Karbantartási szabványok M.A.612 Légi jármű üzembehelyezési tanúsítása M.A.613 A komponensek üzembehelyezési tanúsítása M.A.614 Karbantartási és légialkalmasság-felülvizsgálati nyilvántartások M.A.615 A szervezet jogosultságai M.A.616 Szervezeti felülvizsgálat M.A.617 Változások a jóváhagyott karbantartó szervezetnél M.A.618 A jóváhagyás folyamatos érvényessége M.A.619 Szabálytalanságok G. ALRÉSZ – LÉGIALKALMASSÁG-IRÁNYÍTÓ SZERVEZET M.A.701 Hatály M.A.702 Kérelem M.A.703 A jóváhagyás hatóköre M.A.704 Kézikönyv a légialkalmasság irányításához M.A.705 Létesítmények M.A.706 Személyi feltételek M.A.707 Légialkalmasságot felülvizsgáló személyek M.A.708 A folyamatos légialkalmasság fenntartásának irányítása M.A.709 Dokumentáció M.A.710 A légialkalmasság felülvizsgálata M.A.711 A szervezet jogosultságai M.A.712 Minőségbiztosítási rendszer M.A.713 Változások a jóváhagyott légialkalmasság-irányító szervezetben M.A.714 Nyilvántartások vezetése M.A.715 A jóváhagyás folyamatos érvényessége M.A.716 Szabálytalanságok H. ALRÉSZ – ÜZEMBEHELYEZÉSI BIZONYÍTVÁNY – CRS M.A.801 Légi jármű üzembehelyezési bizonyítványa M.A.802 Komponens üzembehelyezési bizonyítványa M.A.803 Pilóta-tulajdonos jóváhagyása I. ALRÉSZ – LÉGIALKALMASSÁGI FELÜLVIZSGÁLATI BIZONYÍTVÁNY M.A.901 A légi jármű légialkalmassági felülvizsgálata M.A.902 A légialkalmasság felülvizsgálati bizonyítvány érvényessége M.A.903 A légi jármű lajstromozásának átadása az EU-n belül M.A.904 Az Európai Unióba importált légi jármű légialkalmassági vizsgálata M.A.905 Szabálytalanságok B. SZAKASZ – AZ ILLETÉKES HATÓSÁGOK ELJÁRÁSAI A. RÉSZ – ÁLTALÁNOSSÁGOK M.B.101 Hatály M.B.102 Az illetékes hatóság M.B.104 Nyilvántartások vezetése M.B.105 Kölcsönös információcsere B. ALRÉSZ – ILLETÉKESSÉG M.B.201 Kötelezettségek C. ALRÉSZ – A LÉGIALKALMASSÁG FENNTARTÁSA M.B.301 Karbantartási program M.B.302 Mentességek M.B.303 A légi jármű folyamatos légi alkalmasságának figyelemmel kísérése M.B.304 Visszavonás és felfüggesztés D. ALRÉSZ – KARBANTARTÁSI SZABVÁNYOK E. ALRÉSZ – KOMPONENSEK F. ALRÉSZ – KARBANTARTÓ SZERVEZET M.B.601 Kérelem M.B.602 Első jóváhagyás M.B.603 A jóváhagyás kibocsátása M.B.604 Folyamatos felügyelet M.B.605 Szabálytalanságok M.B.606 Változások M.B.607 A jóváhagyás visszavonása, felfüggesztése és korlátozása G. ALRÉSZ – LÉGIALKALMASSÁG-IRÁNYÍTÓ SZERVEZET M.B.701 Kérelem M.B.702 Első jóváhagyás M.B.703 A jóváhagyás kibocsátása M.B.704 Folyamatos felügyelet M.B.705 Szabálytalanságok M.B.706 Változások M.B.707 A jóváhagyás visszavonása, felfüggesztése és korlátozása H. ALRÉSZ – ÜZEMBEHELYEZÉSI BIZONYÍTVÁNY – CRS I. ALRÉSZ – LÉGIALKALMASSÁGI FELÜLVIZSGÁLATI BIZONYÍTVÁNY M.B.901 Az ajánlások minősítése M.B.902 Az illetékes hatóság által végzett légialkalmassági felülvizsgálat M.B.903 Szabálytalanságok I. függelék – Légialkalmasság-irányítási szerződés II. függelék – Üzemképességi tanúsítvány – 1. számú EASA-űrlap III. függelék – Légialkalmassági felülvizsgálati bizonyítvány – 15. számú EASA-űrlap IV. függelék – Jóváhagyási osztályok és kategóriák karbantartó szervezetek jóváhagyásához az I. melléklet (M. rész) F. alrésze és a II. melléklet (145. rész) szerint V. függelék – Karbantartó szervezet jóváhagyása az I. melléklet (M. rész) F. alrésze szerint VI. függelék – Légialkalmasság-irányító szervezet jóváhagyása az I. melléklet (M. rész) G. alrésze szerint VII. függelék – Komplex karbantartási feladatok VIII. függelék – A pilóta-tulajdonos által végezhető korlátozott karbantartás.

M.1.

E rész alkalmazásában illetékes hatóság:

1. az egyes légi járművek folyamatos légi alkalmassága fenntartásának felügyelete és a légi alkalmasság felülvizsgálatát tanúsító bizonyítvány kibocsátása tekintetében a lajstromozás szerinti tagállam által kijelölt hatóság;

2. az e melléklet (M. rész) A. szakaszának F. alrészében meghatározott karbantartó szervezet felügyelete tekintetében: i. a szervezet székhelye szerinti tagállam által kijelölt hatóság; ii. az ügynökség, ha a szervezet székhelye harmadik országban van;

3. az e melléklet (M. rész) A. szakaszának G. alrésze szerint a folyamatos légi alkalmasság fenntartásában irányító szerepet betöltő szervezet felügyelete tekintetében: i. a szervezet székhelye szerinti tagállam által kijelölt hatóság, ha a jóváhagyást a működési engedély nem tartalmazza; ii. az üzemeltető tagállama által kijelölt hatóság, ha a jóváhagyást a működési engedély tartalmazza; iii. az ügynökség, ha a szervezet székhelye harmadik országban van;

▼M2

4. a karbantartási programok jóváhagyása tekintetében: i. a lajstromozás szerinti tagállam által kijelölt hatóság; vagy ii. abban az esetben, ha a lajstromozás szerinti tagállam a karbantartási program jóváhagyása előtt egyetértését adta: a) azon állam által kijelölt hatóság, ahol az üzemeltető székhelye vagy telephelye található, vagy ahol az üzemeltető be van jegyezve; vagy b) az a hatóság, amely a légi jármű folyamatos légi alkalmasságának irányítását végző légialkalmasság-irányító szervezet felügyeletéért felelős, vagy amellyel a tulajdonos az M.A.201 i) 3. ponttal összhangban korlátozott szerződést kötött.

▼B

A. SZAKASZ

MŰSZAKI KÖVETELMÉNYEK

A. ALRÉSZ

ÁLTALÁNOSSÁGOK

M.A.101. Hatály

E szakasz megállapítja azokat az intézkedéseket, amelyek meghozatalával biztosítani kell a folyamatos légi alkalmasság fenntartását, beleértve a karbantartást is. Ugyancsak meghatározza a légi alkalmasság fenntartásában irányító szerepet betöltő érintett személyek, illetve szervezetek által teljesítendő feltételeket.

B. ALRÉSZ

KÖTELEZETTSÉGEK

M.A.201. Felelősség

a) A tulajdonos felelős a légi jármű légi alkalmassága fenntartásáért, és köteles biztosítani, hogy a repülésre csak akkor kerüljön sor, ha: 1. a légi jármű légi alkalmasságát fenntartják; és 2. minden üzemi és vészhelyzeti felszerelést megfelelően beépítettek, azok üzemkészek, vagy világosan megjelölték, hogy azok nem üzemkészek; és 3. a légialkalmassági bizonyítvány érvényes; valamint ▼M1 4. a légi járművek karbantartását az M.A.302. pontban meghatározott karbantartási programnak megfelelően végezték el. ▼B

b) A légi jármű bérbeadása esetén a tulajdonos felelőssége átszáll a bérbevevőre, ha: 1. a bérbevevőt a lajstromozási okmányban megnevezik; vagy 2. a lízingszerződésben ezt rögzítik. E részben a tulajdonosra történő utalás értelemszerűen a tulajdonosra vagy a bérbevevőre vonatkozik.

c) Minden karbantartást végző személy vagy szervezet felelős az általa elvégzett feladatokért.

▼M2

d) A repülés előtti vizsgálat kielégítő elvégzéséért a légi jármű parancsnoka, az 1008/2008/EK rendelettel összhangban engedélyezett légi fuvarozók esetében pedig az üzemeltető a felelős. Ezt a vizsgálatot pilótának vagy más képesített személynek kell elvégeznie, de nem szükséges, hogy azt jóváhagyott karbantartó szervezet vagy a 66. rész szerinti tanúsításra feljogosított személy végezze el.

e) Az 1008/2008/EK rendelettel összhangban engedélyezett légi fuvarozók által használt légi járművek esetében az üzemeltető felel az általa üzemben tartott légi jármű légi alkalmasságának fenntartásáért, és vele szemben támasztott követelmény, hogy: 1. gondoskodjon arról, hogy kizárólag az a) pontban meghatározott feltételek teljesülése esetén kerüljön sor repülésre; 2. légi üzemeltetői bizonyítványának részeként az általa üzemben tartott légi jármű tekintetében rendelkezzen légialkalmasság-irányító szervezeti jóváhagyással az M.A G. alrészével (CAMO) összhangban; és 3. a 145. résznek megfelelően jóváhagyással rendelkezzen, vagy kössön szerződést egy ilyen szervezettel az M.A 708 c) pontnak megfelelően.

f) A kereskedelmi célú egyedi műveletekhez vagy CAT-műveletekhez használt olyan, hajtóművel rendelkező komplex légi járművek esetében, amelyeket nem az 1008/2008/EK rendelettel összhangban engedélyezett légi fuvarozók vagy kereskedelmi célú jóváhagyott képzési szervezetek használnak, az üzemeltető gondoskodik arról, hogy: 1. kizárólag az a) pontban meghatározott feltételek teljesülése esetén kerüljön sor repülésre; 2. a légi alkalmasság fenntartásával kapcsolatos feladatokat jóváhagyott légialkalmasság-irányító szervezet végezze. Amennyiben az üzemeltető maga nem jóváhagyott légialkalmasság-irányító szervezet, akkor az I. függelékkel összhangban írásos szerződést köt egy ilyen szervezettel; és 3. a 2. pontban említett légialkalmasság-irányító szervezet a 145. résszel összhangban jóváhagyással rendelkezzen a légi jármű és az abba beépített komponensek karbantartására, vagy az M.A.708. c) ponttal összhangban szerződést kössön ilyen szervezettel.

g) Az e) vagy f) pontban nem említett, hajtóművel rendelkező komplex légi járművek esetében a tulajdonos gondoskodik arról, hogy: 1. kizárólag az a) pontban meghatározott feltételek teljesülése esetén kerüljön sor repülésre; 2. a légi alkalmasság fenntartásával kapcsolatos feladatokat jóváhagyott légialkalmasság-irányító szervezet végezze. Amennyiben a tulajdonos maga nem jóváhagyott légialkalmasság-irányító szervezet, akkor az I. függelékkel összhangban írásos szerződést köt egy ilyen szervezettel; és 3. a 2. pontban említett légialkalmasság-irányító szervezet a 145. résszel összhangban jóváhagyással rendelkezzen a légi jármű és az abba beépített komponensek karbantartására, vagy az M.A.708 c) ponttal összhangban szerződést kössön ilyen szervezettel.

h) A kereskedelmi célú egyedi műveletekhez vagy CAT-műveletekhez használt olyan, hajtóművel rendelkező komplex légi járműnek nem minősülő légi járművek esetében, amelyeket nem az 1008/2008/EK rendelettel összhangban engedélyezett légi fuvarozók vagy kereskedelmi célú, jóváhagyott kiképző szervezetek használnak, az üzemeltető gondoskodik arról, hogy: 1. kizárólag az a) pontban meghatározott feltételek teljesülése esetén kerüljön sor repülésre; 2. a légi alkalmasság fenntartásával kapcsolatos feladatokat jóváhagyott légialkalmasság-irányító szervezet végezze. Amennyiben az üzemeltető maga nem jóváhagyott légialkalmasság-irányító szervezet, akkor az I. függelékkel összhangban írásos szerződést köt egy ilyen szervezettel; és 3. a 2. pontban említett légialkalmasság-irányító szervezet az M. rész F. alrészével vagy a 145. résszel összhangban jóváhagyással rendelkezzen a légi jármű és az abba beépített komponensek karbantartására, vagy az M.A.708. c) ponttal összhangban szerződést kössön ilyen szervezettel.

i) Az e) vagy h) pontban nem említett, vagy „korlátozott műveletekhez” használt, hajtóművel rendelkező komplex légi járműnek nem minősülő légi járművek esetében a tulajdonos gondoskodik arról, hogy kizárólag az a) pontban meghatározott feltételek teljesülése esetén kerüljön sor repülésre. E célból a tulajdonos: 1. a légi alkalmasság fenntartásával kapcsolatos feladatokat az I. függeléknek megfelelően írásos szerződés keretében egy jóváhagyott légialkalmasság-irányító szervezetre bízza, amely szerződés értelmében a szóban forgó feladatok elvégzéséért a szerződéses légialkalmasság-irányító szervezet felel, vagy; 2. jóváhagyott légialkalmasság-irányító szervezettel való szerződéskötés nélkül, saját felelősségére kezeli a légi járművek légialkalmasságának fenntartását; vagy 3. saját felelősségére kezeli a légi járművek légialkalmasságának fenntartását, és korlátozott szerződést köt a karbantartási program kidolgozására és a program M.A.302. pont szerinti jóváhagyási eljárásának lefolytatására vonatkozóan: — egy jóváhagyott légialkalmasság-irányító szervezettel, vagy — ELA2 légi jármű esetében egy a 145. rész vagy az M.A. rész F. alrésze szerinti karbantartó szervezettel. A korlátozott szerződés értelmében a szerződést megkötő szervezet felelős a karbantartási program kidolgozásáért és – azon esetet kivéve, amikor a tulajdonos az M.A.302 h) ponttal összhangban nyilatkozatot ad ki – a program jóváhagyási eljárásának lefolytatásáért.

j) A tulajdonosnak/üzemeltetőnek biztosítania kell, hogy az e résznek való megfelelés vizsgálata céljából az illetékes hatóság által felhatalmazott valamennyi személy beléphessen a tulajdonos/üzemeltető létesítményeibe, légi járműveibe, illetve betekintést nyerjen a tulajdonos/üzemeltető tevékenységével, és ezen belül a vállalkozásba kiadott tevékenységekkel összefüggő dokumentumokba.

▼B

M.A.202. Események bejelentése

a) Bármely, az M.A.201. pont szerint felelős személy vagy szervezet köteles jelenteni a lajstromozás szerinti állam által kijelölt illetékes hatóságnak, a típustervért vagy a típusterv kiegészítéséért felelős szervezetnek, illetve ha alkalmazható, az üzemeltető tagállamának a jármű vagy komponense minden olyan beazonosított állapotát, amely veszélyezteti a repülésbiztonságot.

b) A jelentéseket az ügynökség által megállapított módon kell megtenni, és azoknak tartalmazniuk kell minden lényeges információt a személy vagy a szervezet által megismert állapotról.

c) Amikor a légi járművet karbantartó személlyel vagy szervezettel a tulajdonos vagy üzemeltető a karbantartás elvégzésére szerződést köt, a légi járművet karbantartó személy vagy szervezet a tulajdonosnak, az üzemeltetőnek, illetve a légialkalmasság-irányító szervezetnek is jelentést tesz a tulajdonos vagy az üzemeltető légi járművét vagy annak komponenseit érintő minden ilyen állapotról.

d) A jelentéseket a lehető leggyorsabban, de minden esetben a személy vagy a szervezet által a jelentésben leírt állapot azonosításától számított 72 órán belül meg kell tenni.

C. ALRÉSZ

A FOLYAMATOS LÉGI ALKALMASSÁG FENNTARTÁSA

M.A.301. A folyamatos légi alkalmasság fenntartásával kapcsolatos feladatok

A légi jármű légi alkalmassága fenntartását és az üzemi és a vészhelyzeti berendezések üzemképességét az alábbiakkal kell biztosítani:

1. repülést megelőző ellenőrzések;

▼M2

2. a biztonságos üzemelést befolyásoló minden hiba és károsodás kijavítása az – esettől függően – az M.A.304. és/vagy az M.A.401. pontban meghatározott adatoknak megfelelően, a minimális felszerelési lista és – adott esetben – a konfigurációs eltérési lista figyelembevételével;

▼M1

3. valamennyi karbantartási feladat elvégzése, az M.A.302. pont szerint légijármű-karbantartási programnak megfelelően;

▼M2

4. minden hajtóművel rendelkező komplex légi jármű vagy az 1008/2008/EK rendelettel összhangban engedélyezett légi fuvarozók által használt légi járművek esetében az M.A.302. pont szerint jóváhagyott karbantartási program hatékonyságának elemzése;

▼B

5. valamennyi alkalmazandó: i. légialkalmassági utasítás; ii. a légi alkalmasság fenntartását befolyásoló üzemeltetési utasítás; iii. a légi alkalmasság fenntartására vonatkozó, az ügynökség által megállapított előírás; iv. az illetékes hatóság által a valamely biztonsági problémára történő azonnali reagálásként kötelezően előírt intézkedés;

6. módosítások és javítások az M.A.304. pont szerint;

▼M2

7. minden hajtóművel rendelkező komplex légi jármű vagy az 1008/2008/EK rendelettel összhangban engedélyezett légi fuvarozók által használt légi jármű tekintetében a nem kötelező érvényű módosításokhoz és/vagy ellenőrzésekhez szükséges megvalósítási politika megállapítása;

▼B

8. karbantartási célú ellenőrző repülések, szükség esetén.

M.A.302. Légijármű-karbantartási program

a) Minden légi jármű karbantartását egy légijármű-karbantartási program szerint kell megszervezni.

b) A légijármű-karbantartási programot és annak későbbi módosításait az illetékes hatóság hagyja jóvá.

▼M2

c) Amikor a légi jármű folyamatos légi alkalmasságának fenntartásáról egy az e melléklet (M. rész) A. szakaszának G. alrészével összhangban jóváhagyott légialkalmasság-irányító szervezet gondoskodik, vagy amikor a tulajdonos és a légialkalmasság-irányító szervezet között az M.A.201 i) 3. pont szerint korlátozott szeződés jött létre, a légi jármű karbantartási programját és annak módosításait közvetett jóváhagyási eljárás keretében is jóvá lehet hagyni. i. Ebben az esetben a közvetett jóváhagyási eljárást a folyamatos légi alkalmasság fenntartásirányítási szabályzat részeként a légialkalmasság-irányító szervezetnek kell kialakítania, és az adott légialkalmasság-irányító szervezetért felelős illetékes hatóságnak kell jóváhagynia. ii. A légialkalmasság-irányító szervezet nem alkalmazhatja a közvetett jóváhagyási eljárást, amennyiben a szervezet nem tartozik a lajstromozás szerinti tagállam felügyelete alá, kivéve, ha létezik egy olyan, az M.1.4. pont ii. alpontja szerint megkötött megállapodás, amely a karbantartási program jóváhagyásának felelősségét a légialkalmasság-irányító szervezetért felelős illetékes hatóságra ruházza át.

▼B

d) A légijármű-karbantartási programnak az alábbiaknak való megfelelést kell biztosítania: i. az illetékes hatóság által kibocsátott utasítások; ii. a folyamatos légi alkalmasságra vonatkozó azon utasítások, amelyeket: — a típusalkalmassági bizonyítvány, a korlátozott típusalkalmassági bizonyítvány, a kiegészítő típusalkalmassági bizonyítvány, a jelentős javítási terv jóváhagyása, az ETSO-engedély, illetve bármely más, a 748/2012/EU rendelet és annak I. melléklete (21. rész) szerint kiadott vonatkozó jóváhagyás birtokosa bocsátott ki, és — a 748/2012/EU rendelet I. mellékletének (21. rész) 21A.90B. vagy 21A.431B. pontjában említett tanúsítási előírások esetleg tartalmaznak; iii. a tulajdonos vagy a légialkalmasság-irányító szervezet által javasolt további vagy alternatív utasítások, amennyiben azok az M.A.302. pont alapján jóváhagyásra kerültek, eltekintve a biztonsággal kapcsolatos feladatoknak az e) pontban említett gyakoriságától, amely – a g) ponttal összhangban végzett megfelelő felülvizsgálatok esetén – növelhető, amennyiben az M.A.302. b) ponttal összhangban közvetlen jóváhagyás tárgyát képezi.

e) A légijármű-karbantartási program tartalmazza az összes elvégzendő karbantartási feladatot, beleértve azok gyakoriságát is, az üzemeltetés típusával és jellegével kapcsolatos különleges feladatokkal együtt.

▼M2

f) Hajtóművel rendelkező komplex légi járművek esetében, ha a karbantartási program a karbantartási irányító csoport által alkalmazott logikán, illetve az állapot monitorozásán alapul, a légijármű-karbantartási programnak megbízhatósági programot is tartalmaznia kell.

▼B

g) Rendszeres időközönként el kell végezni a légijármű-karbantartási program felülvizsgálatát és szükség szerinti módosítását. A felülvizsgálatoknak biztosítaniuk kell, hogy a program az üzemeltetési tapasztalatok és az illetékes hatóság utasításai ismeretében továbbra is érvényes maradjon, ugyanakkor figyelembe vegye a típusalkalmassági bizonyítványok és a kiegészítő típusalkalmassági bizonyítványok birtokosai, valamint a 748/2012/EU rendelet I. mellékletének (21. rész) megfelelően ilyen adatokat nyilvánosságra hozó más szervezetek által közzétett új és/vagy módosított karbantartási utasításokat.

▼M1

h) Kereskedelmi légiforgalomban részt nem vevő ELA1 légi jármű esetében a b), c), d), e) és g) pontnak való megfelelés helyettesíthető az alábbi feltételek mindegyikének való megfeleléssel: 1. A légijármű-karbantartási programban egyértelműen azonosítani kell a tulajdonost és azt a légi járművet, amelyre a program vonatkozik, beleértve a felszerelt hajtóműveket és légcsavarokat is. 2. A légijármű-karbantartási programnak: — meg kell felelnie az i. pontban foglalt, az adott légi járműre vonatkozó „minimális ellenőrzési programnak”, vagy — meg kell felelnie a d) és e) pontoknak. A karbantartási program nem lehet kevésbé szigorú, mint a „minimális ellenőrzési program”. 3. A légijármű-karbantartási programnak tartalmaznia kell minden kötelező feltételt a folyamatos légialkalmasságának biztosításához, úgy mint az „ismétlődő légialkalmassági direktívák”, a légialkalmassági korlátozásokat tartalmazó szakasz (Airworthiness Limitation Section, ALS), a folyamatos légialkalmasság fenntartására vonatkozó utasítások (Instructions for Continued Airworthiness, ICA) szerinti követelményeket vagy a típusalkalmassági bizonyítvány adatlapján (Type Certificate Data Sheet, TCDS) foglalt konkrét karbantartási követelményeket. Ezen felül a légijármű-karbantartási programnak meg kell jelölnie minden további karbantartási feladatot, amelyet a légi jármű típusa, konfigurációja vagy az üzemeltetés jellege miatt végre kell hajtani. Legalább a következő elemeket figyelembe kell venni: — Felszerelt, egyedi berendezés vagy módosítás a lég járművön. — A légi járművön végzett javítások. — Korlátozott élettartamú komponensek és repülésbiztonsági szempontból kritikus alkatrészek. — Karbantartási ajánlások, mint például nagyjavítások közötti üzemidőre (Time Between Overhaul, TBO) vonatkozó ajánlások a szervizelési közleményekben, körlevelekben és egyéb nem kötelező karbantartási információforrásokban. — Vonatkozó üzemeltetési előírások/bizonyos berendezések rendszeres ellenőrzéséhez kapcsolódó követelmények. — Különös üzemeltetési engedélyek. — A légi jármű használata és üzemeltetési környezete. — A pilóta-tulajdonos által végezhető karbantartások (ha alkalmazandó). 4. Ha a karbantartási programot nem hagyta jóvá az illetékes hatóság (közvetlenül vagy a M.A. G. alrész szerinti szervezet által indirekt eljárással), a légijármű-karbantartási programnak tartalmaznia kell egy aláírt nyilatkozatot, amelyben a tulajdonos kijelenti, hogy ezen légi jármű lajstromozásához az adott légijármű-karbantartási program tartozik, és hogy teljes felelősséget vállal annak tartalmáért, különösen pedig a tervjóváhagyás jogosultjának ajánlásaitól való eltérésekért. 5. A légijármű-karbantartási programot legalább évente felül kell vizsgálni. A karbantartási program felülvizsgálata történhet: — azon személy által, aki a légi jármű légialkalmassági felülvizsgálatát a M.A.710.(ga) pontja szerint elvégzi, vagy — a légi jármű folyamatos légialkalmasságát fenntartó, M.A. G. alrész szerinti szervezet által, azon esetekben, amikor a karbantartási program felülvizsgálatát nem egy légialkalmassági felülvizsgálattal együtt végzik. Ha a felülvizsgálat olyan eltéréseket állapít meg a légi járműnél, amelyek a karbantartási program tartalmának hiányosságából adódnak, a felülvizsgálatot végző személy értesíti a lajstrom szerinti tagállam illetékes hatóságát, a tulajdonos pedig ezen illetékes hatósággal egyeztetve módosítja a karbantartási programot.

i) Léghajótól eltérő, kereskedelmi légiforgalomban részt nem vevő ELA1 légi járművek esetében a h) pontban említett „minimális ellenőrzési programnak” meg kell felelnie a következő feltételeknek: 1. A program következő ellenőrzési időközöket tartalmazza: — ELA1 repülőgépek és ELA1 motoros vitorlázó repülőgépek (TMG) esetében évente vagy 100 órás időszakonként, amelyik hamarabb bekövetkezik. Ezen időszakoknál 1 hónap illetve 10 óra tűréshatár alkalmazható, ha a következő felülvizsgálatot az eredetileg beütemezett vizsgálat dátumától vagy óraszámától számolják; — ELA1 vitorlázó repülőgépek, nem TMG kategóriájú ELA1 segédmotoros vitorlázó repülőgépek és ELA1 ballonok esetében évente. Ezen időszakoknál 1 hónap tűréshatár alkalmazható, ha a következő felülvizsgálatot az eredetileg beütemezett vizsgálat dátumától számolják. 2. A program a következőket tartalmazza: — A tervjóváhagyás jogosultjának követelményei által előírt karbantartási feladatok. — A jelölések ellenőrzése. — A súlymérési dokumentumok és a súlymérések felülvizsgálata a 965/2012/EU bizottsági rendelet ( 5 ) NCO.POL.105. pontjának megfelelően. — Transzponder működési tesztje (amennyiben van) — A pitot-statikus rendszer működési tesztje — ELA1 repülőgépek esetében: — — Működési tesztek teljesítményre és fordulatszámra, gyújtómágnesekre, üzemanyag- és olajnyomásra, hajtómű hőmérsékletre. — Automata hajtómű szabályozóval felszerelt motoroknál a közzétett felszállás előtti ellenőrző eljárás. — Szárazteknős kenési rendszerű hajtóműveknél, turbófeltöltős motorok és folyadékhűtéses motorok esetében a folyadékkeringés zavarainak működési ellenőrzése. — A szerkezeti elemek, rendszerek és alkatrészek állapotának és rögzítésének ellenőrzése a következő területeken: — — ELA1 repülőgépek esetében: — — Sárkányszerkezet — Utastér és pilótafülke — Futómű — Szárny és szárnyközéprész — Vezérlés — Vezérsíkok — Repülőelektronika és elektromos berendezések — Hajtómű — Tengelykapcsolók és áttételek — Légcsavar — Kiegészítő rendszerek, mint például ballisztikus mentőrendszer — ELA1 vitorlázó repülőgépek és ELA1 segédmotoros vitorlázó repülőgépek esetében: — — Sárkányszerkezet — Utastér és pilótafülke — Futómű — Szárny és szárnyközéprész — Vezérsíkok — Repülőelektronika és elektromos berendezések — Hajtómű (ha alkalmazandó) — Kiegészítő rendszerek, mint például eltávolítható ballaszt, fékezőernyő és féklapok vagy vízballaszt-rendszer — ELA1 hőlégballonok esetében: — — Kupola — Égő — Kosár — Üzemanyagtartályok — Felszerelés és műszerek — ELA1 gázballonok esetében: — — Kupola — Kosár — Felszerelés és műszerek Mindaddig, amíg e rendelet nem állapít meg „minimális ellenőrzési programot” léghajók esetére, ezek karbantartási programjának is a d) és e) pontoknak kell megfelelnie.

▼B

M.A.303. Légialkalmassági utasítások

Minden alkalmazandó légialkalmassági utasítást teljesíteni kell az adott légialkalmassági utasítás előírásain belül, kivéve ha az ügynökség eltérően állapítja meg.

M.A.304. Adatok módosításokhoz és javításokhoz

A károk felmérése és a módosítások és a javítások elvégzése során az adott körülményeknek megfelelően:

a) olyan adatokra kell támaszkodni, amelyeket az ügynökség jóváhagyott; vagy

b) olyan adatokra kell támaszkodni, amelyeket egy, a 21. rész szerinti tervező szervezet jóváhagyott; vagy

c) olyan adatokra kell támaszkodni, amelyeket a 748/2012/EU rendelet I. mellékletének (21. rész) 21A.90B. vagy 21A.431B. pontjában említett tanúsítási előírások tartalmaznak.

M.A.305. Légi jármű folyamatos légi alkalmassága fenntartásának nyilvántartása

a) A karbantartás befejezésekor az M.A.801. pont vagy a 145.A.50. pont szerinti üzembehelyezési bizonyítványt be kell jegyezni a légi jármű légialkalmassági nyilvántartásába. Az egyes bejegyzéseket a lehető legsürgősebben, de legkésőbb a karbantartási művelet után harminc nappal kell megtenni.

b) A légi jármű folyamatos légialkalmassági nyilvántartásának a következőket kell tartalmaznia: 1. a légi jármű fedélzeti naplója, a hajtómű(vek) üzemi naplója (naplói) vagy hajtóműmodul(ok) üzemi kártyája (kártyái), a légcsavarok üzemi naplója (naplói) és adott esetben valamennyi, korlátozott üzemidejű komponensek üzemi kártyái; és ▼M2 2. az üzemeltető fedélzeti műszaki naplója, ha azt az M.A.306 pont előírja. ▼B

c) A légi jármű fedélzeti naplójában, az esettől függően, fel kell tüntetni a légi jármű típusát és lajstromjelét, a dátumot az összes repült órák számával és/vagy a repülési ciklusok és/vagy a leszállások számával együtt.

d) A légi jármű folyamatos légialkalmassági nyilvántartásának a következőket kell tartalmaznia: 1. a légialkalmassági utasítások érvényes állapotát, és az illetékes hatóság által a valamely biztonsági problémára történő azonnali válaszként előírt légialkalmassági intézkedéseket; 2. a módosítások és javítások érvényes állapotát; 3. a karbantartási program betartásának érvényes állapotát; 4. a korlátozott üzemidejű komponensek érvényes állapotát; 5. az érvényes tömeg- és súlypontjelentést; 6. a halasztott karbantartások listáját.

e) A hivatalos forgalomba hozatali dokumentum (az 1. számú EASA-űrlap vagy azzal egyenértékű okmány) mellett valamennyi beépített komponensre (hajtóműre, légcsavarra, hajtóműcsoportra vagy korlátozott üzemidejű komponensre) vonatkozóan hajtómű vagy légcsavar esetében az üzemi naplóba, hajtóműcsoport vagy korlátozott üzemidejű komponens esetében az üzemi kártyára be kell jegyezni: 1. a komponens azonosító adatait; továbbá 2. az adott esetnek megfelelően azon légi jármű, hajtómű, légcsavar, hajtóműcsoport vagy korlátozott üzemidejű komponens típusjelét, sorozatszámát és lajstromjelét, amelybe az adott komponenst beépítették, utalva az adott komponens beépítésére vagy eltávolítására; továbbá 3. a dátumot, valamint az adott esetnek megfelelően az adott komponens összes teljesített repülési idejét és/vagy repülési ciklusainak számát és/vagy leszállásainak számát és/vagy naptári idejét; továbbá 4. a d) pontban foglalt adatokat az adott komponensre vonatkozóan.

f) Az e melléklet (M. rész) A. szakaszának B. alrésze szerint a légi alkalmasság irányításáért felelős személy az e pontban részletezettek szerint ellenőrzi a nyilvántartásokat, és kérésre azokat bemutatja az illetékes hatóságnak.

g) A légi jármű légialkalmassági nyilvántartásaiba tett összes bejegyzésnek világosnak és pontosnak kell lennie. Ha valamely bejegyzés javítása szükséges, a javítást olyan módon kell elvégezni, hogy az eredeti bejegyzés egyértelműen felismerhető legyen.

h) A tulajdonos vagy az üzemeltető köteles gondoskodni egy olyan rendszer kialakításáról, amely az alábbiakban megjelölt időtartamig megőrzi a következő nyilvántartásokat: 1. a légi jármű és az abba beépített valamennyi korlátozott üzemidejű komponens részletes karbantartási nyilvántartásait mindaddig, ameddig a szóban forgó nyilvántartásokban található információkat azonos tárgyú és részletességű új információk fel nem váltják, de a légi jármű vagy komponens üzembe bocsátását követően legalább 36 hónapig; továbbá 2. a légi jármű és valamennyi korlátozott üzemidejű komponens összes üzemidejére vonatkozó adatokat (repülési idő, naptári idő, repülési ciklusok száma, leszállások száma) a légi jármű vagy komponens végleges üzemen kívül helyezését követően legalább 12 hónapig; továbbá 3. engedélyezett üzemidejű komponens esetében a legutóbbi tervezett karbantartás óta teljesített üzemidőre vonatkozó adatokat (repülési idő, naptári idő, repülési ciklusok száma és leszállások száma) legalább addig az időpontig, amikor a komponenst ismét azonos hatókörű és mélységű tervezett karbantartásnak vetik alá; továbbá 4. a karbantartási program aktuális teljesítettségére vonatkozó adatot, oly módon, hogy megállapítható legyen a légi jármű jóváhagyott karbantartási programjának teljesítése, legalább addig az időpontig, amikor a légi járművet vagy komponenst ismételten azonos hatókörű és mélységű tervezett karbantartásnak vetik alá; továbbá 5. a légi járműre és a komponensekre alkalmazandó légialkalmassági irányelveknek az adott időpontban érvényes státuszára vonatkozó adatot a légi jármű vagy komponens végleges üzemen kívül helyezését követően legalább 12 hónapig; továbbá 6. a légi jármű, a hajtómű(vek), a légcsavar(ok) és minden más, a repülésbiztonság szempontjából alapvető fontosságú komponens aktuális módosításainak és javításainak részleteit azok végleges üzemen kívül helyezését követően legalább 12 hónapig.

▼M2

M.A.306. A légi jármű fedélzeti műszaki naplózási rendszere

a) CAT-műveletek, egyedi kereskedelmi célú műveletek és jóváhagyott kiképző szervezet által végrehajtott kereskedelmi célú műveletek esetében, az M.A.305. pont előírásain túlmenően, az üzemeltető köteles minden légi járművön fedélzeti műszaki naplót vezetni, amely az alábbi információkat tartalmazza: 1. az egyes repülések valamennyi olyan adata, amely a repülésbiztonság fenntartásához szükséges; és 2. a légi jármű érvényes üzembehelyezési bizonyítványa; és 3. érvényes nyilatkozat a légi jármű karbantartási állapotáról, amely tartalmazza a következő esedékes, tervezett, illetve rendkívüli karbantartást; az illetékes hatóság hozzájárulhat ahhoz, hogy a karbantartási nyilatkozatot máshol tárolják; valamint 4. minden, a légi jármű üzemelését érintő halasztott hibajavítás; továbbá 5. a karbantartást támogató megoldásokra vonatkozó minden szükséges iránymutatás és utasítás.

▼B

b) A légi jármű fedélzeti műszaki naplóját és annak későbbi módosításait az illetékes hatóságnak kell jóváhagynia.

c) Az üzemeltetőnek biztosítania kell, hogy a légi jármű fedélzeti műszaki naplóját az utolsó bejegyzéstől számított 36 hónapig megőrizzék.

M.A.307. A légi jármű légialkalmassági nyilvántartásainak átadása

a) A tulajdonos, illetve az üzemeltető köteles biztosítani, hogy amikor a légi járművet az egyik tulajdonostól vagy üzemeltetőtől tartósan átadják valamely másiknak, az M.A.305. pont szerinti légialkalmassági nyilvántartásokat, illetve ha alkalmazható, az M.A.306. pont szerinti üzemeltetői fedélzeti műszaki naplót szintén átadják.

b) A tulajdonosnak biztosítania kell, hogy amennyiben a légi alkalmasság irányításával kapcsolatos feladatok ellátására egy szervezettel szerződést köt, az M.A.305. pont szerinti légialkalmassági nyilvántartásokat e szervezetnek átadja.

c) A nyilvántartások megőrzésére előírt időtartamok folytatólagosan érvényesek az új tulajdonosra, üzemeltetőre, illetve a légialkalmasság-irányító szervezetre.

D. ALRÉSZ

KARBANTARTÁSI SZABVÁNYOK

M.A.401. Karbantartási dokumentáció

a) A légi járművet karbantartó személynek, illetve szervezetnek hozzáférést kell biztosítani az alkalmazandó érvényes, a módosításokat és a javításokat is magában foglaló karbantartási dokumentációhoz, és csak ezt használhatja fel a karbantartás során.

b) E rész alkalmazásában a karbantartási dokumentáció: 1. minden hatályos előírás, eljárás, szabvány vagy az illetékes hatóság vagy az ügynökség által kiadott információ; 2. minden alkalmazandó légialkalmassági utasítás; 3. a légi alkalmasság fenntartására alkalmazandó utasítások, amelyeket a típusalkalmassági bizonyítvány és a kiegészítő típusalkalmassági bizonyítvány jogosultjai, illetve az ilyen dokumentumok kiállítására a 748/2012/EU rendelet I. mellékletének (21. rész) megfelelően jogosult más szervezetek közöltek; 4. a 145.A.45. d) pont szerint kiadott minden alkalmazandó dokumentáció.

c) A légi járművet karbantartó személy vagy szervezet biztosítja, hogy az alkalmazandó karbantartási dokumentáció érvényes és szükség esetén azonnal felhasználható legyen. A személy, illetve szervezet létrehoz egy munkakártya- vagy munkalaprendszert, és a karbantartási dokumentációt vagy pontosan átvezeti az ilyen munkakártyákra vagy munkalapokra, vagy pontos hivatkozásokat készít a karbantartási dokumentációban foglalt konkrét karbantartási feladathoz vagy feladatokhoz.

▼M2

M.A.402. A karbantartás elvégzése

A II. melléklettel (145. rész) összhangban jóváhagyott karbantartó szervezet által végzett karbantartás esetét kivéve, a karbantartást végző személyeknek vagy szervezeteknek:

a) a feladatok végrehajtásához megfelelő képzettséggel kell rendelkezniük, az e részben foglalt követelmények szerint;

b) gondoskodniuk kell arról, hogy a terület, ahol a karbantartást végzik, rendezett, illetve kosztól és szennyeződéstől mentes legyen;

c) az M.A.401. pont szerinti karbantartási dokumentációban meghatározott módszereket, technikákat, szabványokat és utasításokat kell használniuk;

d) az M.A.401. pont szerinti karbantartási dokumentációban meghatározott szerszámokat, berendezéseket és anyagokat kell használniuk. Ha szükséges, a szerszámokat és a berendezéseket ellenőrizni, és valamely hivatalosan elismert szabványnak megfelelően kalibrálni kell;

e) gondoskodniuk kell arról, hogy a karbantartás az M.A.401. pont szerinti karbantartási dokumentációban meghatározott környezetvédelmi határértékeken belül kerüljön végrehajtásra;

f) kedvezőtlen időjárás vagy hosszadalmas karbantartás esetén gondoskodniuk kell megfelelő létesítmények igénybevételéről;

g) gondoskodniuk kell arról, hogy karbantartás során a többszörös hibák előfordulásának, illetve az azonos karbantartási feladatok során a hibák megismétlődésének a kockázata minimális legyen;

h) gondoskodniuk kell arról, hogy valamennyi kritikus karbantartási feladat elvégzését követően hibaazonosító módszer kerüljön alkalmazásra, valamint

i) valamennyi karbantartási feladat befejezése után általános szemlét kell tartaniuk annak ellenőrzésére, hogy a légi járműből, illetve az adott komponenséből minden szerszámot, berendezést, illetve egyéb idegen tárgyat és anyagot eltávolítottak-e, és hogy az összes leszerelt burkolóelemet visszaillesztették-e.

▼B

M.A.403. A légi jármű meghibásodásai

a) A légi jármű minden olyan meghibásodását, amely súlyosan veszélyezteti a repülésbiztonságot, az újabb repülés előtt meg kell szüntetni.

▼M2

b) Azt, hogy egy légi jármű valamely meghibásodása súlyosan veszélyezteti-e a repülésbiztonságot, az M.A.401. pont szerinti karbantartási dokumentáció felhasználásával kizárólag az M.A.801. b) 1., az M.A.801. b) 2., az M.A.801. c) és az M.A.801. d) pont vagy a II. melléklet (145. rész) szerint feljogosított tanúsító személy állapíthatja meg, és ennek nyomán ő döntheti el, hogy a további repülés előtt milyen intézkedésre van szükség, illetve mely hibák javítása halasztható. Ez az előírás azonban nem alkalmazható, ha a pilóta vagy a feljogosított tanúsító személy a minimális felszereléslistát használja.

c) A légi járműnek a repülésbiztonságot súlyosan nem veszélyeztethető hibáját annak azonosítása után a lehető legsürgősebben, és a karbantartási dokumentációban vagy a MEL-ben meghatározott határidőn belül ki kell javítani.

▼B

d) A repülés megkezdése előtt ki nem javított valamennyi hibát be kell vezetni – amint helyénvaló – a légi jármű M.A.305. pont szerinti karbantartási dokumentációjába vagy az M.A.306. pont szerinti fedélzeti műszaki naplójába.

E. ALRÉSZ

KOMPONENSEK

M.A.501. Beépítés

a) Valamely komponens kizárólag akkor építhető be, ha megfelelő állapotban van, üzembe helyezését az EASA 1. nyomtatvánnyal vagy azzal egyenértékű dokumentummal megfelelően engedélyezték, és azt az I. melléklet (21. rész) Q. alrésze szerint megjelölték, kivéve ha erről a 748/2010/EU rendelet I. melléklete (21. rész), a II. melléklete (145. rész), illetve e rendelet I. melléklete A. szakaszának F. alrésze másként rendelkezik.

b) A komponens repülőgépbe történő beépítése előtt a személy vagy a jóváhagyott karbantartó szervezet köteles meggyőződni arról, hogy az adott komponens alkalmas a beépítésre abban az esetben, amikor a légialkalmassági utasítások alapján különféle módosítási feltételek és/vagy konfigurációk is alkalmazhatók lennének.

c) Szabványos alkatrészek csak akkor építhetők be a repülőgépbe vagy a komponensbe, ha a karbantartási dokumentáció az adott szabványos alkatrészt írja elő. Szabványos alkatrészek csak akkor építhetők be, ha azokat a vonatkozó szabványra utaló megfelelőségi bizonyítvány kíséri.

d) Anyagokat, legyenek azok nyersanyagok vagy fogyóeszközök, csak akkor lehet valamely légi járművön vagy komponensein felhasználni, ha a légi jármű vagy a komponens gyártója ezt a vonatkozó karbantartási dokumentációban meghatározza, vagy arról a II. melléklet (145. rész) rendelkezik. Az ilyen anyagok csak akkor használhatók fel, ha megfelelnek a vonatkozó műszaki előírásoknak, és megfelelő módon nyomon követhetők. Minden anyagot kísérnie kell az egyértelműen rá vonatkozó dokumentációnak, amely tartalmazza a műszaki előírásoknak való megfelelésről szóló nyilatkozatot, valamint a gyártó és a beszállító adatait.

M.A.502. Komponensek karbantartása

a) A 748/2012/EU rendelet I. mellékletének (21. rész) 21A.307. c) pontjában meghatározott komponensek kivételével a komponensek karbantartását e melléklet (M. rész) A. szakaszának F. alrésze vagy a II. melléklet (145. rész) szerint megfelelően jóváhagyott karbantartó szervezetek végzik.

b) Az a) ponttól eltérve, egy komponens légijármű-karbantartási adatok szerinti, illetve – amennyiben erre az illetékes hatóság külön engedélyt adott – komponens-karbantartási adatok szerinti karbantartását egy, az e melléklet (M. rész) A. szakasz F. alrésze vagy a II. melléklet (145. rész) szerinti „A” besorolású szervezet, valamint az M.A.801. b) 2. pontban említett, tanúsító személyek végezhetik el, feltéve, hogy az adott komponens be van szerelve a légi járműbe. Ugyanakkor ezek a szervezetek vagy tanúsító személyek átmenetileg eltávolíthatják ezeket a komponenseket karbantartás céljából, ha ezzel jobban hozzáférhetővé válik a komponens, kivéve azt az esetet, ha az eltávolítás olyan további karbantartást tesz szükségessé, amelyre ez a pont nem jogosít fel. Az e pont szerint elvégzett komponens-karbantartás nem alkalmazható az 1. számú EASA-űrlap kibocsátására, és meg kell felelnie a légi járművek M.A.801. pontban meghatározott üzembe helyezési követelményeinek.

c) Az a) ponttól eltérve, egy hajtómű-/segédhajtómű-komponens hajtómű-/segédhajtómű-karbantartási adatok szerinti, illetve – amennyiben erre az illetékes hatóság külön engedélyt adott – komponens-karbantartási adatok szerinti karbantartását egy, az e melléklet (M. rész) A. szakasz F. alrésze vagy a II. melléklet (145. rész) szerinti „B” besorolású szervezet csak úgy végezheti el, hogy az adott komponens be van szerelve a hajtóműbe/segédhajtóműbe. Ugyanakkor ezek a „B” besorolású szervezetek átmenetileg eltávolíthatják ezeket a komponenseket karbantartás céljából, ha ezzel jobban hozzáférhetővé válik a komponens, kivéve azt az esetet, ha az eltávolítás olyan további karbantartást tesz szükségessé, amelyre ez a pont nem jogosít fel.

▼M2

d) Az a) ponttól és az M.A.801. b) 2. ponttól eltérve, a nem az 1008/2008/EK rendelettel összhangban engedélyezett légi fuvarozó által használt ELA1 légi járműbe beszerelt vagy abból átmenetileg eltávolított komponensek komponens-karbantartási adatok szerinti karbantartását a következő esetek kivételével az M.A.801. b) 2. pontban említett tanúsító személyek is elvégezhetik: 1. hajtóműveken és légcsavarokon kívüli komponensek nagyjavítása; és 2. nem CS-VLA, CS-22 és LSA besorolású légi járművek hajtóműveinek és légcsavarjainak nagyjavítása. A d) pont szerint elvégzett komponens-karbantartás alapján nem bocsátható ki 1. számú EASA-űrlap, és az ilyen karbantartásra a légi járművek M.A.801. pontban meghatározott üzembe helyezési követelményei vonatkoznak.

▼B

e) A 748/2012/EU rendelet I. mellékletének (21. rész) 21A.307. c) pontjában meghatározott komponensek karbantartását e melléklet (M. rész) A. szakaszának F. alrésze vagy a 145. rész szerint jóváhagyott, az A jóváhagyási kategóriába tartozó szervezet, egy, az M.A.801. b) 2. pontban említett tanúsító személy vagy az M.A.801. b) 3. pontban említett pilóta-tulajdonos végzi, miközben a komponens a légi járműbe be van szerelve vagy onnan a hozzáférés megkönnyítése érdekében el van távolítva. Az e pont alapján végzett komponens-karbantartás nem ad alapot az 1. számú EASA-űrlap kibocsátására, és meg kell felelnie a légi jármű üzembe helyezésére vonatkozóan az M.A.801. pontban meghatározott követelményeknek.

M.A.503 Korlátozott üzemidejű komponensek

(a) A beszerelt korlátozott üzemidejű komponensek üzemideje – az M.A.504. c) pontban meghatározott esetek kivételével – nem lépheti túl a jóváhagyott karbantartási programban és a légialkalmassági irányelvekben előírt jóváhagyott maximális üzemidőt.

(b) A jóváhagyott maximális üzemidőt az adott esetnek megfelelően naptári időben, repülési időben, leszállások számában vagy repülési ciklusok számában kell meghatározni.

(c) A jóváhagyott maximális üzemidő végén a komponenst karbantartás céljából, illetőleg – tanúsított élettartamú komponens esetében – végleges üzemen kívül helyezés céljából a légi járműből el kell távolítani.

M.A.504. A nem üzemkész komponensek ellenőrzése

a) A komponens nem üzemkész, ha az alábbi körülmények bármelyike bekövetkezik: 1. a karbantartási programban meghatározott üzemidő lejárt; 2. nem felel meg az alkalmazandó légialkalmassági utasításoknak, illetve más, az ügynökség által kötelezően előírt légialkalmassági előírásnak; 3. hiányzik a légi alkalmasság vagy a beszerelésre való alkalmasság megállapításához szükséges információ; 4. hibák vagy hibás működés jelei mutatkoznak; 5. olyan zavar vagy baleset következett be, amely a komponens üzemkészségét befolyásolhatja.

▼M2

b) Az üzemképtelen komponenseket azonosítani kell, és egy jóváhagyott karbantartó szervezet felügyelete alatt biztonságos helyen kell tárolni mindaddig, amíg azok jövőbeni státusáról nem születik döntés. Ugyanakkor a nem az 1008/2008/EK rendelettel összhangban engedélyezett légi fuvarozó által használt légi járművek és a hajtóművel rendelkező komplex légi járműnek nem minősülő légi járművek esetében az adott komponenst üzemképtelennek nyilvánító személy vagy szervezet az üzemképtelenség megállapítását követően a komponens megőrzését rábízhatja a légi jármű tulajdonosára, amennyiben ennek tényét a légi jármű fedélzeti naplójában, a hajtómű üzemi naplójában vagy a komponens üzemi naplójában rögzítik.

▼B

c) Azokat a komponenseket, amelyek elérték tanúsított élettartamuk határát, vagy javíthatatlan hiba következett be, selejtnek kell minősíteni, és nem engedélyezhető, hogy az ilyen komponensek visszakerüljenek a beszállítási rendszerbe, kivéve ha engedélyezett élettartamukat kiterjesztették, vagy a javítási megoldást az M.A.304. pont szerint jóváhagyták.

d) Az e melléklet (M. rész) szerint felelős bármely személy vagy szervezet a c) pont szerint ismét fel nem használhatónak minősített komponens esetén: 1. az ilyen komponenst a b) pont szerinti helyszínen tárolja; vagy 2. gondoskodik a komponens olyan megváltoztatásáról, hogy az gazdaságilag értéktelenné vagy javíthatatlanná váljon, mielőtt az ilyen komponensért viselt felelősség alól mentesülne.

e) A d) pont rendelkezései ellenére, az e melléklet (M. rész) szerint felelős személy vagy szervezet az ismét fel nem használhatónak minősített komponensért viselt felelősségét annak megsemmisítése nélkül is átruházhatja valamely oktató- vagy kutatószervezetre.

F. ALRÉSZ

KARBANTARTÓ SZERVEZET

▼M2

M.A.601 Alkalmazási kör

Ez az alrész megállapítja azokat a követelményeket, amelyeket egy szervezetnek teljesítenie kell ahhoz, hogy a nem az 1008/2008/EK rendelettel összhangban engedélyezett légi fuvarozók által használt, hajtóművel rendelkező komplex légi járműnek nem minősülő légi járművek és az azokba beszerelendő komponensek karbantartására vonatkozóan jóváhagyást bocsásson ki, vagy annak érvényét fenntartsa.

▼B

M.A.602 Kérelem

A karbantartó szervezet jóváhagyásának kibocsátására vagy módosítására vonatkozó kérelmet az illetékes hatóság által meghatározott nyomtatványon és módon kell benyújtani.

M.A.603 A jóváhagyás hatóköre

(a) Bármely szervezet ezen alrész hatálya alá tartozó tevékenységet csak akkor végezhet, ha rendelkezik az illetékes hatóság jóváhagyásával. Az I. melléklet (M. rész) V. függeléke meghatározza a jóváhagyást tanúsító okmány mintáját.

(b) A jóváhagyás alapján végezhető tevékenységet a karbantartó szervezet M.A.604. pont szerinti kézikönyvében kell meghatározni. Az I. melléklet (M. rész) IV. függeléke meghatározza az e melléklet (M. rész) F. alrészének alkalmazásában figyelembe vehető valamennyi osztályt és kategóriát.

(c) A jóváhagyott karbantartó szervezet saját létesítményeiben a karbantartási dokumentációnak megfelelően az általa végzett tevékenység során való felhasználás céljából a karbantartó szervezet kézikönyvben meghatározott feltételekkel korlátozott körben jogosult alkatrészeket gyártani.

M.A.604. A karbantartó szervezet kézikönyve

a) A karbantartó szervezetnek legalább az alábbi információt tartalmazó kézikönyvvel kell rendelkeznie: 1. a felelős vezető által aláírt nyilatkozat, amely megerősíti, hogy a szervezet folyamatosan, minden időben az I. melléklet (M. rész) és a kézikönyv előírásai szerint dolgozik; és 2. a szervezet által elvégzett munkák köre; és 3. az M.A.606. b) pontban említett személy(ek) beosztása és neve; és 4. szervezeti ábra, amely bemutatja az M.A.606. b) pontban felsorolt személy(ek) közötti felelősségi viszonyokat; és ▼M1 5. a tanúsító személyek listája, és ha alkalmazható, a légialkalmasságot felülvizsgáló személyzet, valamint a karbantartási program kidolgozásáért és annak jóváhagyásáért felelős személyek listája, jóváhagyott hatásköreikkel együtt; és 6. azon helyszínek felsorolása, ahol karbantartási munkát végeznek, továbbá a létesítmények általános leírása; és ▼B 7. azok az eljárások, amelyek meghatározzák, hogy a karbantartó szervezet miként biztosítja az e résznek való megfelelést; és 8. a karbantartó szervezet kézikönyve módosításának eljárásai.

b) A karbantartó szervezet kézikönyvét és annak módosításait az illetékes hatóságnak jóvá kell hagynia.

c) A b) pont rendelkezései ellenére, a kézikönyv kisebb módosításait egy kézikönyv-módosítási eljárásban (a továbbiakban közvetett jóváhagyás) is jóvá lehet hagyni.

M.A.605. Létesítmények

A szervezet biztosítja, hogy:

a) a létesítmények minden tervezett munkára álljanak rendelkezésre, a szakműhelyeket és a helyiségeket megfelelően elkülönítsék, és biztosítsák a szennyeződéstől való védelmet és a környezet védelmét;

b) álljon rendelkezésre iroda a tervezett munkák irányítására, beleértve különösen a karbantartási nyilvántartások vezetését;

c) álljanak rendelkezésre biztonságos tárolólétesítmények az alkatrészek, a felszerelések, a szerszámok és az anyagok számára. A tárolási feltételeket úgy kell kialakítani, hogy a fel nem használható alkatrészeket és anyagokat minden más alkatrésztől, anyagtól, felszereléstől és szerszámtól elkülönítetten helyezzék el. A tárolási feltételeknek összhangban kell állniuk a gyártó utasításaival, és a hozzáférést az arra feljogosított személyekre kell korlátozni.

M.A.606. Személyi feltételek

a) A szervezetnek felelős vezetőt kell kineveznie, aki vállalati felhatalmazással rendelkezik annak biztosítására, hogy az ügyfél által szerződésben megadott minden karbantartás finanszírozható legyen, és azt az e részben meghatározott feltételeknek megfelelően végezzék el.

b) Személyt vagy személyek egy csoportját kell kinevezni, aki(k) viseli(k) a felelősséget annak biztosításáért, hogy a szervezet mindig megfeleljen ezen alrész előírásainak. Az ilyen személy(eke)t a szervezet felelős vezetőjének kell alárendelni.

c) A b) pont szerinti személyeknek igazolniuk kell, hogy rendelkeznek a légi jármű és/vagy komponens karbantartásához szükséges ismeretekkel, háttérrel és megfelelő tapasztalattal.

d) A szervezetnek rendelkeznie kell a megfelelő személyi állománnyal a szerződés szerint várható, szokásos mértékű munka elvégzésére. Személyek ideiglenes alkalmazása a szokásos mértéket meghaladó szerződéses munka esetén megengedett, de kizárólag olyan személyek esetében, akik nem bocsátanak ki üzembehelyezési bizonyítványt.

▼M1

e) A karbantartásban, légialkalmasság felülvizsgálatában és karbantartási programok kidolgozásában részt vevő minden személynek igazolnia kell, hogy rendelkezik szakképesítéssel, és őket nyilvántartásba kell venni.

▼B

f) Az olyan szakfeladatokat, mint a hegesztés, a roncsolásmentes vizsgálatok/ellenőrzések – a festékdiffúziós repedésvizsgálat kivételével – ellátó személyeknek valamely hivatalosan elismert szabvány szerinti szakképesítéssel kell rendelkezniük.

▼M2

g) A karbantartó szervezetnek elegendő tanúsító személlyel kell rendelkeznie a légi járművek és komponenseik M.A.612. és M.A.613. pont szerinti üzembehelyezési bizonyítványainak kiállításhoz. A tanúsító személyeknek meg kell felelniük az 1321/2014/EU rendelet 5. cikkében foglalt előírásoknak.

▼B

h) A g) pont rendelkezéseitől eltérve, a karbantartó szervezet karbantartási kézikönyve részeként jóváhagyandó, megfelelő eljárásoktól függően a szervezet az alábbi rendelkezések szerint képesített tanúsító személyeket alkalmazhat, amikor karbantartási támogatást nyújt kereskedelmi műveletekben érintett üzemeltetők részére: 1. Ha a légialkalmassági utasítás olyan ismétlődő repülés előtti ellenőrzést ír elő, amelyben kifejezetten szerepel, hogy a repülőszemélyzet végrehajthatja az adott légialkalmassági utasítást, a szervezet a légi jármű parancsnokának – annak szakszolgálati engedélye alapján – korlátozott tanúsítási engedélyt bocsáthat ki, feltéve, ha a szervezet biztosítja, hogy az ilyen légi jármű parancsnoka megfelelő gyakorlati képzésben részesül, és így a légialkalmassági utasítást az előírt normának megfelelően hajtja végre; 2. Ha egy légi jármű egy karbantartó telephelytől távol üzemel, a szervezet a légi jármű parancsnokának – a szakszolgálati engedély alapján – korlátozott tanúsítási engedélyt bocsáthat ki, feltéve hogy a szervezet biztosítja, hogy a parancsnok megfelelő gyakorlati képzésben részesüljön, és így a feladatokat az előírt normának megfelelően hajtja végre.

▼M1

i) Ha a szervezet kereskedelmi légiforgalomban részt nem vevő ELA1 légi járműveken légialkalmasság-felülvizsgálatokat végez, és ezekről az M.A.901. l) pontnak megfelelő légialkalmassági felülvizsgálati bizonyítványt állít ki, rendelkeznie kell a M.A.901. l) 1. pontnak megfelelő szakképesítéssel és jogosultsággal rendelkező légialkalmasságot felülvizsgáló személyzettel.

j) Ha a szervezet az M.A.201. pont e) pontjának ii. alpontja szerint részt vesz karbantartási program kereskedelmi légiforgalomban részt nem vevő ELA2 légi járművek részére történő kidolgozásában és annak jóváhagyásában, rendelkeznie kell megfelelő képzettségű és tapasztalatú személyzettel.

▼M1

M.A.607. Tanúsító és légialkalmasságot felülvizsgáló személyek

▼B

a) Az M.A.606. g) pont rendelkezésein túl, a tanúsító személy csak akkor gyakorolhatja jogosultságait, ha a szervezet biztosította, hogy: 1. a tanúsító személyek bizonyítani tudják, hogy megfelelnek a III. melléklet (66. rész) 66.A.20. b) pontja szerinti követelményeknek, kivéve azt az esetet, amikor a III. melléklet (66. rész) tagállami szabályozásra utal, amikor is meg kell felelniük az ilyen szabályozásnak; és 2. a tanúsító személy megfelelő ismeretekkel rendelkezik az adott karbantartandó légi járműről és/vagy légi jármű komponens(ek)ről, valamint a szervezet erre vonatkozó eljárásairól.

b) Az alábbi előre nem látható esetekben, amikor a légi jármű saját fő telephelyén kívüli helyen válik üzemképtelenné, ahol nem áll rendelkezésre megfelelő tanúsító személy, a karbantartási támogatás biztosítására szerződött karbantartó szervezet kibocsáthat egyszeri tanúsítási engedélyt: 1. a hasonló technológiájú, felépítésű és felszereltségű légi járműre vonatkozó típusengedéllyel rendelkező valamely alkalmazottjának; vagy 2. bármely, legalább hároméves karbantartási gyakorlattal rendelkező személynek, aki rendelkezik az ICAO érvényes légijármű-karbantartási engedélyével a tanúsítást igénylő légijármű-típusra, feltéve hogy az adott helyszínen nincs az e rész rendelkezései szerint megfelelően jóváhagyott szervezet, és a szerződéssel rendelkező szervezet beszerzi és megőrzi az ilyen személy engedélyét és a gyakorlatára vonatkozó igazolásokat. ►M1 Az illetékes hatóságnak valamennyi ilyen esetet be kell jelenteni az ilyen tanúsítási engedély kibocsátását követő hét napon belül. ◄ Az egyszeri tanúsítási engedélyt kibocsátó jóváhagyott karbantartó szervezetnek biztosítania kell, hogy az ilyen, a repülésbiztonságot esetlegesen érintő karbantartási munkát ismételten ellenőrizzék.

▼M1

c) A jóváhagyott karbantartó szervezet a tanúsító és légialkalmasságot felülvizsgáló személyek minden adatáról folyamatos nyilvántartást vezet, és az M.A.604. a) 5. ponttal összhangban, a karbantartó szervezet karbantartási kézikönyvének részeként, a tanúsító és légialkalmasságot felülvizsgáló személyek teljes állományáról a jóváhagyási hatásköröket is tartalmazó naprakész listát vezet.

▼B

M.A.608. Komponensek, felszerelések és szerszámok

a) A szervezet köteles: 1. rendelkezni az M.A.609. pont szerinti karbantartási dokumentációban meghatározott, vagy a karbantartó szervezet kézikönyvében leírt, igazoltan egyenértékű olyan felszerelésekkel és eszközökkel, amelyek a jóváhagyás keretében meghatározott napi karbantartási feladatok elvégzéséhez szükségesek; és 2. igazolni, hogy hozzá tud jutni minden más, csak alkalomszerűen használt felszereléshez és szerszámhoz.

b) A szerszámokat és felszereléseket ellenőrizni, és a hivatalosan elismert etalonnal kalibrálni kell. A szervezet köteles megőrizni az ilyen kalibrálásokra vonatkozó nyilvántartásokat és az alkalmazott etalont.

c) A szervezet minden beérkező komponenst átvizsgál, osztályoz és megfelelően elkülönít.

M.A.609. Karbantartási dokumentáció

A jóváhagyott karbantartó szervezetnek a karbantartásokhoz, beleértve a módosításokat és a javításokat is, rendelkeznie kell az M.A.401. pontban meghatározott alkalmazandó aktuális karbantartási dokumentációval, és azokat alkalmaznia kell. Abban az esetben, ha a karbantartási dokumentációt az ügyfél biztosítja, elegendő, ha az ilyen dokumentáció csak a munka elvégzésekor áll rendelkezésre.

M.A.610. Karbantartási munka megrendelése

A karbantartás megkezdése előtt a szervezet és a karbantartást kérő szervezet között írásbeli munkaszerződést kell kötni, hogy az elvégzendő karbantartást egyértelműen meghatározzák.

M.A.611. Karbantartási szabványok

Minden karbantartási munkát az az e melléklet (M. rész) A. szakaszának D. alrészében foglalt követelményeknek megfelelően kell végrehajtani.

M.A.612. Légi jármű üzembehelyezési tanúsítása

Minden ezen alrész szerint előírt légijármű-karbantartási munka befejezése után az M.A.801. pont szerint ki kell bocsátani a légi jármű üzembehelyezési bizonyítványát.

M.A.613. A komponensek üzembehelyezési tanúsítása

a) Az ezen alrész szerinti összes komponens-karbantartási munka befejezése után az M.A.802. pont szerint ki kell bocsátani a komponens üzembehelyezési bizonyítványát. Az M.A.502. b), az M.A.502. d) és az M.A.502. e) pont szerint karbantartott, valamint az M.A.603. c) pont szerint gyártott komponensek kivételével ki kell adni az 1. számú EASA-űrlapot.

b) Az EASA 1. nyomtatvány – a komponens üzembehelyezési bizonyítványa – számítógépes adatbázisból is generálható.

▼M1

M.A.614. Karbantartási és légialkalmasság-felülvizsgálati nyilvántartások

a) A jóváhagyott karbantartó szervezetnek az elvégzett munka valamennyi adatát nyilvántartásba kell vennie. Azokat a nyilvántartásokat, amelyek szükségesek annak igazolására, hogy az üzembehelyezési bizonyítvány, valamint a légialkalmasság-felülvizsgálati bizonyítvány és ajánlás kibocsátásához megállapított minden előírást teljesítették, beleértve az alvállalkozó üzembehelyezési dokumentumait is, meg kell őrizni.

▼B

b) A jóváhagyott karbantartó szervezet köteles minden üzembehelyezési bizonyítványt másolatban – az elvégzett javításhoz/módosításhoz esetleg felhasznált javítási/módosítási adatok másolatával együtt – átadni a légi jármű tulajdonosának.

▼M1

c) A jóváhagyott karbantartó szervezet köteles minden karbantartási nyilvántartás és kapcsolódó karbantartási dokumentáció egy példányát attól az időponttól számítva három évig megőrizni, amikor a munka tárgyát képező légi járművet vagy légijármű-komponenst üzembe bocsátotta. Minden, az ajánlások és a légialkalmasság-felülvizsgálati bizonyítvány kiállításával kapcsolatos dokumentumból egy példányt meg kell őriznie a kiállítás dátumától számítva három évig, egy példányt pedig a tulajdonos rendelkezésére kell bocsátania. 1. E pont alkalmazásában a nyilvántartásokat úgy kell tárolni, hogy a károsodással, az illetéktelen megváltoztatással és a lopással szemben védve legyenek. 2. A biztonsági másolatokat tartalmazó valamennyi számítógépes hardverelemet a munkaadatokétól eltérő helyen kell tárolni, olyan környezetben, amely biztosítja azok folyamatos jó állapotát. 3. Amikor a jóváhagyott karbantartó szervezet beszünteti működését, az utolsó három évre vonatkozó minden megőrzött karbantartási nyilvántartást köteles átadni vagy az érintett légi járművek, illetve komponensek utolsó tulajdonosának, vagy az ügyfélnek, vagy pedig megőrizni az illetékes hatóság által meghatározott módon.

▼B

M.A.615. A szervezet jogosultságai

Az e melléklet (M. rész) A. szakaszának F. alrésze szerint jóváhagyott szervezet:

a) karbantarthat – a jóváhagyási bizonyítványban és a karbantartó szervezet kézikönyvében meghatározott helyszíneken – bármely légi járművet és/vagy komponenst, amelyre a jóváhagyás kiterjed;

b) megszervezheti, hogy egy másik, megfelelő képesítésekkel rendelkező szervezet a karbantartó szervezet ellenőrzése mellett szakszolgáltatásokat nyújtson a karbantartó szervezet kézikönyvében leírt és az illetékes hatóság által közvetlenül jóváhagyott eljárások szerint;

c) karbantarthatja a jóváhagyásában szereplő bármely légi járművet és/vagy komponenst bármely tetszőleges helyen, amennyiben a karbantartás szükségessége felmerül, mert a légi jármű üzemképtelen, vagy mert a karbantartó szervezet kézikönyvében meghatározott feltételek alapján eseti karbantartás vált szükségessé;

d) a karbantartás befejeztével – az M.A.612. vagy az M.A.613. pontokkal összhangban – kibocsáthatja az üzembe helyezési bizonyítványt;

▼M1

e) ha kifejezetten fel van jogosítva kereskedelmi légiforgalomban részt nem vevő ELA1 légi járművekre, 1. légialkalmasság-felülvizsgálatokat végezhet és kiállíthatja a megfelelő légialkalmasság-felülvizsgálati bizonyítványt az M.A.901. pont 1. bekezdésében foglalt feltételek szerint, és 2. légialkalmasság-felülvizsgálatokat végezhet és kiállíthatja a megfelelő ajánlásokat az M.A.901. pont 1. bekezdésében és az M.A.904. a) 2. pontban illetve a b) pontban foglalt feltételek szerint.

f) karbantartási programot dolgozhat ki és hagyathat jóvá az M.A.302. pont szerint kereskedelmi légiforgalomban részt nem vevő ELA2 légi járművekre, az M.A.201. e) pont ii. alpontjában foglalt feltételek szerint, és a jóváhagyási bizonyítványban felsorolt légijármű-bejegyzésekre korlátozva.

A szervezet kizárólag olyan légi jármű vagy komponens karbantartását végezheti el, amely tekintetében jóváhagyással rendelkezik, és az összes szükséges létesítmény, felszerelés, szerszám, anyag, karbantartási adat és tanúsító személyzet rendelkezésére áll.

▼B

M.A.616. Szervezeti felülvizsgálat

Annak érdekében, hogy a jóváhagyott karbantartó szervezet folyamatosan megfeleljen ezen alrész előírásainak, rendszeresen szervezeti felülvizsgálatot hajt végre.

M.A.617. Változások a jóváhagyott karbantartó szervezetnél

Annak biztosítására, hogy az illetékes hatóság megállapíthassa az e résznek való folyamatos megfelelést, a jóváhagyott karbantartó szervezet az alábbi változások bármelyikére irányuló javaslatról tájékoztatja a hatóságot, még mielőtt a változás megtörténne:

1. a szervezet neve;

2. a szervezet telephelye;

3. a szervezet további telephelyei;

4. a felelős vezető;

5. az M.A.606. b) pontban meghatározott személyek bármelyike;

▼M1

6. a jóváhagyást érintő létesítmények, felszerelések, szerszámok, anyagok, eljárások, tevékenységi kör, tanúsító személyzet és légialkalmasságot felülvizsgáló személyek.

▼B

Az ügyvezetés előtt előzetesen nem ismert személyi változásokat a lehető leghamarabb közölni kell.

M.A.618. A jóváhagyás folyamatos érvényessége

a) A jóváhagyást határozatlan időre adják ki. A jóváhagyás az alábbiaktól függően marad érvényben: 1. a szervezet folyamatosan megfelel e rész előírásainak, az M.A.619. pontban meghatározott vizsgálati eredmények kezelésére vonatkozó rendelkezésekkel összhangban; és 2. az illetékes hatóság ellenőrizheti az e résznek való folyamatos megfelelést; valamint 3. a jóváhagyást nem adják vissza, és azt nem vonják vissza.

b) A jóváhagyás visszaadása vagy visszavonása esetén a bizonyítványt az illetékes hatósághoz vissza kell juttatni.

M.A.619. Szabálytalanságok

a) Az 1. szintű szabálytalanság az M. rész követelményeinek való lényeges nem megfelelés, amely csökkenti a légi jármű biztonsági normáját, és súlyosan veszélyezteti a repülés biztonságát.

b) A 2. szintű szabálytalanság az M. rész előírásainak való olyan nem megfelelés, amely csökkentheti a légi jármű biztonsági normáját, és esetleg veszélyeztetheti a repülés biztonságát.

c) Az M.B.605. pont szerinti vizsgálati eredményekről szóló értesítés kézhezvétele után a karbantartó szervezet jóváhagyásának jogosultja kiigazító cselekvési tervet állapít meg, és az illetékes hatósággal egyeztetett határidőn belül, a hatóság megelégedésére bemutatja a kiigazító intézkedést.

G. ALRÉSZ

LÉGIALKALMASSÁG-IRÁNYÍTÓ SZERVEZET

M.A.701. Hatály

Ez az alrész megállapítja azokat a követelményeket, amelyeket valamely szervezetnek teljesítenie kell ahhoz, hogy légi jármű légi alkalmassága fenntartásának irányítására jóváhagyást nyerjen vagy jóváhagyását fenntartsák.

M.A.702 Kérelem

A légialkalmasság-irányító szervezet jóváhagyásának kibocsátására vagy módosítására vonatkozó kérelmet az illetékes hatóság által meghatározott nyomtatványon és módon kell benyújtani.

M.A.703. A jóváhagyás hatóköre

a) A jóváhagyást az illetékes hatóság a VI. függelékben foglalt bizonyítvány kibocsátásával adja meg.

▼M2

b) Az a) pont rendelkezései ellenére, az 1008/2008/EK rendelettel összhangban engedélyezett légi fuvarozók esetében a jóváhagyás az illetékes hatóság által kiállított, az üzemeltetett járműre vonatkozó járműüzemeltetői bizonyítvány része.

▼B

c) Az M.A.704. ponttal összhangban, a jóváhagyott légialkalmasság-irányító szervezet kézikönyvében meg kell határozni a munkáknak azt a körét, amelyeket jóvá kell hagyni.

M.A.704. Kézikönyv a légi alkalmasság irányításához

a) A légialkalmasság-irányító szervezet a folyamatos légi alkalmasság fenntartása irányításához kézikönyvet biztosít, amely az alábbi információt tartalmazza: 1. a felelős vezető által aláírt nyilatkozat, amely megerősíti, hogy a szervezet mindenkor e rész rendelkezései és a kézikönyv szerint működik; és 2. a szervezet tevékenységi köre; és 3. az M.A.706. a), c), d) és i) pontban említett személy(ek) beosztása és neve; és 4. szervezeti ábra, amely bemutatja az M.A.706. a), az M.A.706. c), az M.A.706. d), és az M.A.706. i) pont szerinti valamennyi személy közötti felelősségi viszonyokat; és 5. a légialkalmasságot az M.A.707. pont értelmében felülvizsgáló személyek jegyzéke annak értelemszerű megadásával, hogy az M.A.711. c) pont alapján mely személyek jogosultak repülési engedélyt kiadni; és 6. a létesítmények általános leírása és helye; és 7. azok az eljárások, amelyek meghatározzák, hogy a légialkalmasság-irányító szervezet miként biztosítja az e résznek való megfelelést; és 8. a légialkalmasság-irányítási kézikönyv módosításának eljárásai; és ▼M2 9. a jóváhagyott légijármű-karbantartási programok listája, vagy – a nem az 1008/2008/EK rendelettel összhangban engedélyezett légi fuvarozók által használt légi járművek esetében – az „általános” és a „kiindulási” karbantartási programok listája. ▼B

b) A légialkalmasság-irányítási kézikönyvet és annak módosításait az illetékes hatóságnak jóvá kell hagynia.

c) A b) pont rendelkezéseitől eltérve, a kézikönyv kisebb módosításait közvetetten, közvetett jóváhagyási eljárással is jóvá lehet hagyni. A közvetett jóváhagyási eljárásnak meg kell határoznia, melyek lehetnek ezek a kisebb módosítások; a közvetett jóváhagyási eljárást a kézikönyv részeként a légialkalmasság-irányító szervezetnek kell kialakítania, és az adott légialkalmasság-irányító szervezetért felelős, illetékes hatóságnak kell jóváhagynia.

M.A.705. Létesítmények

A légialkalmasság-irányító szervezet az M.A.706. pontban meghatározott személyek részére a megfelelő helyszíneken alkalmas irodai elhelyezést biztosít.

M.A.706. Személyi feltételek

a) A szervezetnek felelős vezetőt kell kineveznie, aki vállalati felhatalmazással rendelkezik annak biztosítására, hogy a légialkalmasság-irányító tevékenység finanszírozható legyen, és azt az e részben meghatározott feltételeknek megfelelően végzik el.

▼M2

b) Az 1008/2008/EK rendelettel összhangban engedélyezett légi fuvarozók esetében az a) pont szerinti felelős vezető az a személy, aki vállalati felhatalmazással rendelkezik annak biztosítására, hogy az üzemeltető minden, a légi jármű üzemeltetői bizonyítványa kibocsátásakor meghatározott feltételeknek megfelelő intézkedése finanszírozható legyen, és azt annak megfelelően hajtsák végre.

▼B

c) Személyt vagy személyek egy csoportját kell kinevezni, aki(k) biztosítják, hogy a szervezet mindig megfeleljen ezen alrész előírásainak. Az ilyen személy(eke)t a szervezet felelős vezetőjének kell alárendelni.

▼M2

d) Az 1008/2008/EK rendelettel összhangban engedélyezett légi fuvarozók esetében a felelős vezető részlegvezetőt nevez ki. Ez a személy felelős a légi alkalmasság fenntartásával kapcsolatos tevékenységek irányításáért és felügyeletéért, a c) pontban foglaltaknak megfelelően.

▼B

e) A d) pontban említett részlegvezetőt a 145. rész szerint jóváhagyott, az üzemeltetővel szerződéses viszonyban álló szervezet nem alkalmazhatja, kivéve ha ehhez az illetékes hatóság kifejezetten hozzájárult.

f) A szervezetnek rendelkeznie kell elegendő nagyságú, megfelelően képzett személyi állománnyal a várható munkák elvégzésére.

g) A c) és d) pontban említett személyeknek igazolniuk kell, hogy rendelkeznek a légi járművek légi alkalmassága fenntartásával kapcsolatban a szükséges háttérrel és megfelelő tapasztalattal.

h) A légi alkalmasság fenntartása irányításában részt vevő minden személy minősítését írásban rögzíteni kell.

i) Az M.A.711 a) 4. ponttal és az M.A.901 f) ponttal összhangban a légialkalmassági felülvizsgálati bizonyítvány érvényességét kiterjesztő szervezeteknek az illetékes hatóság jóváhagyásával ki kell jelölniük a bizonyítvány érvényességének kiterjesztésére felhatalmazott személyeket.

j) A légialkalmasság-irányító szervezet kézikönyvében a szervezetnek fel kell tüntetnie és napra készen kell tartania az M.A.706. a), c), d) és i) pontban említett személy(ek) beosztását és nevét.

▼M2

k) A hajtóművel rendelkező komplex légi járművek és az 1008/2008/EK rendelettel összhangban engedélyezett légi fuvarozók által használt légi járművek esetében a szervezet az illetékes hatóság által jóváhagyott eljárás és rendelkezések szerint köteles meggyőződni a folyamatos légialkalmassággal összefüggő vezetői feladatokat ellátó, valamint a légialkalmassági felülvizsgálatokban és/vagy a minőségügyi auditokban részt vevő személyzet felkészültségéről, és ezeket köteles folyamatosan ellenőrizni.

▼B

M.A.707. Légi alkalmasságot felülvizsgáló személyek

▼M2

a) A jóváhagyott légialkalmasság-irányító szervezet akkor kaphat jogosultságot légialkalmassági felülvizsgálat végzésére és – adott esetben – repülési engedély kiadására, ha rendelkezik olyan, az alábbi feltételeknek megfelelő légialkalmasság-felülvizsgáló személyzettel, amely lehetővé teszi számára az I. alrész A. szakasza szerinti légialkalmassági felülvizsgálati bizonyítványok vagy ajánlások, illetőleg – adott esetben – az M.A.711. c) pontnak megfelelően repülési engedélyek kiadását: 1. Az 1008/2008/EK rendelettel összhangban engedélyezett légi fuvarozók által használt légi járművek és a 2 730 kg-ot meghaladó megengedett felszállótömegű (MTOM) légi járművek esetében a szóban forgó személyzet tagjainak rendelkezniük kell: a) a légi alkalmasság fenntartása terén szerzett legalább ötéves szakmai tapasztalattal; és b) a III. melléklettel (66. rész) összhangban lévő megfelelő engedéllyel, vagy repüléstechnikai egyetemi diplomával vagy az adott országban ezzel egyenértékűnek minősülő végzettséggel; valamint c) hivatalos repülőgép-karbantartói képzettséggel; továbbá d) olyan beosztással a jóváhagyott szervezeten belül, amelyhez megfelelő felelősség társul; e) az a)–d) pont ellenére, az M.A.707. a) 1. b) pont szerinti követelmény helyettesíthető öt év olyan szakmai gyakorlattal, amelyet az illető személy a folyamatos légialkalmasság területén az M.A.707. a) 1. a) pontban előírt követelményen túlmenően szerzett. 2. A nem az 1008/2008/EK rendelettel összhangban engedélyezett légi fuvarozók által használt, 2 730 kg vagy annál kisebb megengedett felszállótömegű (MTOM) légi járművek esetében a szóban forgó személyzet tagjainak rendelkezniük kell: a) a légi alkalmasság fenntartása terén szerzett legalább hároméves szakmai tapasztalattal; és b) a III. melléklettel (66. rész) összhangban lévő megfelelő engedéllyel, vagy repüléstechnikai egyetemi diplomával vagy az adott országban ezzel egyenértékűnek minősülő végzettséggel; valamint c) megfelelő repülőgép-karbantartói képzettséggel; továbbá d) olyan beosztással a jóváhagyott szervezeten belül, amelyhez megfelelő felelősség társul; e) az a)–d) pont ellenére, az M.A.707. a) 2. b) pont szerinti követelmény kiváltható négy év olyan szakmai gyakorlattal, amelyet az illető személy a folyamatos légialkalmasság területén az M.A.707. a) 2. a) pontban előírt követelményen túlmenően szerzett.

▼M1

b) A jóváhagyott légialkalmasság-irányító szervezet által javasolt légialkalmasságot felülvizsgáló személyek csak akkor kaphatják meg a felhatalmazást a jóváhagyott légialkalmasság-fenntartó szervezettől, ha az illetékes hatóság a felügyelete alatt, vagy a szervezet légialkalmasságot felülvizsgáló személyzetének felügyelete alatt az illetékes hatóság által jóváhagyott eljárás szerint sikeresen teljesített légialkalmassági felülvizsgálat után őket az illetékes hatóság hivatalosan elfogadta.

▼B

c) A szervezet köteles biztosítani, hogy a légi jármű légi alkalmassága felülvizsgálatát végző személyek képesek legyenek igazolni, hogy a közelmúltban a légi alkalmasság irányításában megfelelő tapasztalatokat szereztek.

d) A légialkalmassági felülvizsgálatot végző személyeket úgy kell azonosítani, hogy a légialkalmasság-irányítási kézikönyvben minden ilyen személyt, együtt a légialkalmassági felülvizsgálati engedélyükkel, lajstromozni kell.

e) A szervezetnek minden légialkalmassági felülvizsgálatot végző személyről nyilvántartást kell vezetnie, amely tartalmazza a szakképesítést, a légi alkalmasság irányítása során szerzett megfelelő tapasztalatok összegzését, az elvégzett szaktanfolyamok dokumentumait és az elismerés másolatát. Ezeket a dokumentumokat a szervezetnek két évig meg kell őriznie az után, hogy a légi alkalmasság felülvizsgálatát végző személy a szervezetet elhagyja.

M.A.708. A folyamatos légi alkalmasság fenntartásának irányítása

a) A légi alkalmasság irányításával kapcsolatos feladatokat az M.A. c) pont előírásai szerint kell végrehajtani.

b) A jóváhagyott légialkalmasság-irányító szervezet minden kezelt légi járműre: 1. kidolgozza és ellenőrzi a vonatkozó légi járműre vonatkozó karbantartási programot, beleértve valamennyi alkalmazandó megbízhatósági programot; ▼M2 2. beterjeszti az illetékes hatósághoz jóváhagyásra a légijármű-karbantartási programját és annak módosításait (hacsak az nem tartozik az M.A.302. c) pont szerinti közvetett jóváhagyási eljárás hatálya alá), és a nem az 1008/2008/EK rendelettel összhangban engedélyezett légi fuvarozók által használt légi járművek esetében a program egy példányát átadja a légi fuvarozásban nem érintett légi jármű tulajdonosának vagy az M.A.201 szerint felelős üzemben tartónak; ▼B 3. kezeli a módosítások és javítások jóváhagyását; 4. biztosítja, hogy minden karbantartási feladatot a jóváhagyott karbantartási programnak megfelelően végezzenek el, és a légi járművet az e melléklet (M. rész) A. szakaszának H. alrészében foglaltaknak megfelelően helyezzék üzembe; 5. biztosítja, hogy minden alkalmazandó légialkalmassági utasítást és a légi alkalmasság fenntartására kiható üzemi utasítást alkalmazzanak; 6. biztosítja, hogy a tervezett karbantartás során feltárt vagy bejelentetett minden hibát megfelelően jóváhagyott karbantartó szervezet kijavítson; 7. biztosítja, hogy a légi járművet szükség esetén megfelelően jóváhagyott karbantartó szervezet fogadja; 8. koordinálja a tervezett karbantartást, a légialkalmassági utasítások alkalmazását, a korlátozott üzemidejű alkatrészek cseréjét és a komponensek ellenőrzését annak biztosítására, hogy a munkát kifogástalanul végezzék el; 9. kezeli és archiválja valamennyi, a légi alkalmasság fenntartásával kapcsolatos nyilvántartást és/vagy üzemeltetői fedélzeti műszaki naplót; 10. biztosítja, hogy a tömeg- és a súlypontjelentések a légi jármű adott állapotát tükrözzék.

▼M2

c) Hajtóművel rendelkező komplex légi járművek vagy CAT-műveletekhez használt légi járművek, illetve kereskedelmi célú egyedi műveletekhez vagy jóváhagyott kiképző szervezetek által végzett kereskedelmi célú műveletekhez használt légi járművek esetében, amennyiben a folyamatos légialkalmasság-irányító szervezet nem a 145. rész vagy az M.A. rész F. alrésze szerint megfelelően jóváhagyott szervezet, akkor – az üzemeltetővel egyeztetve – írásban karbantartási szerződést kell kötnie valamely, a 145. rész vagy az M.A. rész F. alrésze szerint jóváhagyott szervezettel vagy más üzemeltetővel, a szerződésben részletezve az M.A.301-2., M.A.301-3., M.A.301-5. és M.A.301-6. pont szerinti funkciókat, és biztosítva, hogy végső soron az összes karbantartási munkát egy, a 145. rész vagy az M.A. rész F. alrésze szerint jóváhagyott karbantartó szervezet végezze el, és meghatározva az M.A.712. b) pont szerinti minőségbiztosítási intézkedések támogatását.

▼M2

d) A c) pont rendelkezései ellenére, a következő esetekben a szerződés megvalósulhat a 145. rész vagy az M.A. rész F. alrésze szerint megfelelően jóváhagyott szervezetnek adott egyedi munkamegrendelés formájában is: 1. ha egy légi járművön nem tervezett üzemelési karbantartást kell végrehajtani; 2. ha egy komponens – beleértve a hajtóművet – karbantartásra szorul.

▼B

M.A.709. Dokumentáció

a) A jóváhagyott légialkalmasság-irányító szervezetnek rendelkeznie kell az M.A.401. pont szerinti, megfelelő és érvényes karbantartási dokumentációval, és azt alkalmaznia kell a légi alkalmasság fenntartásával kapcsolatos, az M.A.708. pontban említett feladatok végrehajtása során. Ezeket az adatokat a tulajdonos vagy az üzemben tartó is szolgáltathatja, feltéve hog